
Să  mergem  la  Serasaliml ... 

Suntem  în  preajma  soborului  ecumenic  al  ortodoxiei 
care  va  face  să  curgă  în  anul  acesta  în  valuri ,  mai  multă 
viaţă  spirituală,  în  slăvitul  şi  piosul  Ierusalim,  Un  sinod 
ecumenic  nu  este  un  parlament  politic  oarecare ,  preocupat 
de  anumite  oportunităţi  de  legiferare. 

El  înseamnă  un  moment  de  solidaritate  spirituală 
universală  în  lăuntrul  unei  disciplini  bimilenare ,  este  un 
eveniment  epocal  şi  o  pagină  nouă  şi  sculpturală  adău¬ 
gată  istoriei  clasicismului  ortodox.  Mobilizarea  cucerni¬ 
celor,  şi  luminatelor  competenţe  ale  bisericii  binednstitoare , 
prin  trâmbiţa  eternă  a  sf.  Duh,  actualizează  episoade 
dramatice  din  sublima  epopeie  a  misionarismului  creştin. 

Se  desprind  par' că  din  infinită  frescă  a  secolelor, 
figurile  imperiale  şi  palpitante  ale  corifeilor  ecumenici 
păşind  cu  gândul  lor  cuminte  ca  într'o  « teorie »  iluminată 
de  idealuri  eterne,  întru  deslegarea  problemelor  pe  care 
se  zideşte  solemnă  şi  nesmintită  biserica  militantă. 

Ii  văd  în  penumbra  istoriei  trăind,  luptând  şi  apărând 
eroic  intangibila  certitudine  prin  care  birueşte  în  lume  o 
doctrină  inspirată  şi  o  revelaţie  imutabilă  —  a  fiinţii,  a 
chiemării,  a  jertfei  şi  învierii  Domnului  —  ca  sd  aşeze 
la  temelia  vieţii  omenirii  puterea  creatoare  şi  permanentă 
a  crucii  de  pe  Golgota. 


î 

Atitudinile  lor  iau  proporţii  gigantice,  gesturile  lor 
sunt  decizive,  graiul  lor ;  tors  din  caierul  Scripturilor  sfinte , 
£  plin,  concis  şi  autoritar.  Sinteza  dogmatică  se  contu¬ 
rează  şi  iese  gravă  şi  compactă  din  retorta  desbaterilor 
cristologice. 

Ereziarhii  temerari  dispar  ca  nişte  fantome  în  revăr¬ 
satul  de  zori.  Confruntată  cu  verbul  etern ,  erezia  se  pul¬ 
verizează  în  neant. 

Şi  de  aproape  12  veacuri  pe  armătura  urzită  de 
cugetul  marilor  strategi  ai  apostolatului  creştin  se  în¬ 
cheagă  spornica  şi  masiva  rezistenţă  a  ortodoxiei. 

Anarhiile  formidabile  ale  secolului  prezent ,  invazia 
păgânismului  travestii  în  atâtea  curente  ale  vieţii  moderne, 
recidivele  imoralităţii  impenitente  şi  progresive,  triumful 
mamonismului  şi  al  dictaturii  lui  frauduloase,  dezechilibrul 
intim  al  conştiinţa  şi  anemia  profundă  a  voinţii  morale , 
cu  un  cuvânt  dezorganizarea  prin  descompunere  a  forţelor 
spirituale  ale  vieţii  omeneşti,  au  trezit  simţul  grelelor  răs¬ 
punderi  care  apasă  pe  venerabilii  umeri  ai  străjerilor  sacra¬ 
mentali  ai  sufletului  —  şi  primul  lor  gând  a  fost  acela 
de  a  se  aduna  şi  a  lua  măsuri  în  consens  pentru  refa¬ 
cerea  şi  reîntremarea  puterilor  risipite  şi  înfrânte  ale 
credincioşilor,  prin  solidarizarea  şi  organizarea  aposto¬ 
lilor  şi  prin  orientarea  activităţii  lor  după  luminile  şi 
pildele  neapuse  ale  Evangheliei. 

Se  vor  revizui  metode  şi  se  vor  corecta  principii,  se 
vor  fixa  criterii  şi  se  vor  afirma  idealuri  în  legătură  cu 
problema  vieţii  religioase  în  cadrele  ortodoxiei  şi  ale  vieţii 
sociale. 

Nu  se  va  discuta  doctrina.  Ea  a  fost  păstrată  cu 
scump ătate  autentică  şi  intactă;  dar  se  vor  studia  do¬ 
cumentat  funcţiunile  ei  în  domeniul  realităţii.  Se  vor  ve¬ 
rifica  experienţele  autocefaliilor  bisericilor  naţionale  şi 
realizările  lor  misionare  şi  administrative  —  în  vederea 
creării  şi  consacrării  unui  centru  de  comandă  şi  directivă 
pentru  întreaga  ortodoxie  ecumenică. 

Sinodul  dela  Ierusalim  va  simboliza  aşa  dar  vita¬ 
litatea  conştiinţii  ortodoxe  şi  va  inaugura  o  eră  nouă  în 
istoria  misionarismului  bisericii  noastre. 

Biserica  românească  îşi  va  avea  în  sobor  un  loc  de 

prestigiu.  Ea  participă  cu  toată  autoritatea  pe  care  i-o 
împrumută  titlul  de  cinste  al  ierarhia  noastre. 

De  aceia  se  cuvine  ca  patriarhul  României  să  nu 
purceadă  spre  Ierusalim  numai  cu  suita  sa  de  rigoare , 
ci  împreună  cu  cete  mari  de  pelerini  cucernici,  dornici  să 
calce  pe  drumurile  sfinţite  de  paşii  Mântuitorului  şi  ai 
ucenicilor  Lui ,  şi  însetaţi  de  inspiraţiile  care  isvoresc  pentru 
suflet  din  peisagiile  evanghelice. 

Ar  fi  acest  pelerina/  o  viguroasă  manifestare  a  orto¬ 
doxiei  noastre  şi  a  strămoşescului  nostru  simţ  de  evlavie. 
Arhierei » preoţi ,  profesori,  militari,  bărbaţi,  femei  şi  tineri, 
un  val  de  suflete,  care  sboară  entuziaste  spre  cetatea  cea 
sfânta  să  ducă  trandafiri  la  mormântul  Domnului  şi  să 
se  întoarne  cu  inimi  înflorite  de  har  şi  cu  conştiinţe 
smerite  de  mister. 

Ce  ar  putea  fi  mai  vrednic,  de  visările  cele  mai  dulci 
şi  mai  duioase  ale  unui  creştin ! 

II  văd  înt? aievea  pe  Mântuitorul,  copil  de  12  am 
abia  urcând  transfigurat  spre  muntele  Sionului,  ame¬ 
stecat  în  roiurile  de  închinători  care  poartă  în  priviri 
ceva  din  scăpărările  misticismului  profetic  şi  din  vibran¬ 
tele  ituminări  ale  idealismului  lor  mesianic.  Bătrâni  spri- 
jininindu-se  în  teege,  mame  purtând  prunci  la  sân  şi 
copii  sglobîi  curgând  ca  nişte  unde  vii  spre  templu  — 
spre  înălţare  —  spre  frumuseţile  nepieritoare  ale  evlaviei. 

Câtă  poezie  a  turnat  în  viaţa  lumilor  credinţa  în 
Dumnezeu  ! 

Să  te  rogi  pe  stânca  din  Ghetsimani  aghiezmultă 
cu  sudoarea  de  sânge  a  frunţii  Mântuitorului,  să-i  auzi 
bătăile  inimii  Lui  Dumnezeeşti  svâcnind  în  piatră  şi  în 
inima  ta  împietrită,  să-ţi  porţi  privirea  pe  undele  Tiberiadei 
şi  să  te  încredinţezi  ca  pe  undele  întărâtate  ale  vieţi  şi 
tu  poţi  călca  fără  sfială  când  ai  pe  Hristos  înaintea  ta, 
să  vezi  mormântul  din  care  şi  tu  ai  înviat  cu  Hristos 
când  a  înviat  El  dezarmând  moartea,  să  respiri  sub  cerul 
sub  care  a  respirat  El  şi  să  osteneşti  pe  cărările  pe  care 
a  ostenit  El  entuziasmând  şi  convertind  mulţimile ,  e  un 
dor  pe  care  cu  greu  şi-l  poate  înăbuşi  un  creştin  sim¬ 
ţitor  şi  recunoscător. 

Această  latură  a  sensibilităţii  religioase  pe  care  o * 
cultivă  pelerinagiile ,  la  noi  a  fost  mult  neglijată  în  ultima 
vreme.  Străbunii  erau  închinători  mai  entuziaşti.  O  cti 
torie  bisericească  dacă  nu  era  întotdeauna  un  vot  for - 
mulat  în  faţa  Sf.  Mormânt,  a  fost  însă  un  act  răsărit 
din  prisosul  unei  pietăţi  care  nu  putea  îngenunchia  în 
Ierusalim.  Cognomenul  de  hagi ,  dela  grecescul  hagios 
(sfânt),  pe  care-l  întâlnim  atât  de  des  la  descedenţii  unor 
vechi  familii  româneşti,  este  o  dovadă. 

Cât  de  senină  şi  de  împăcată  trebuie  să  se  fi  urzit 
până  la  capătul  ei,  viaţa  sufletească  a  bătrânilor  hagii  / 
Deapururi  se  potoleşte  gândul  îndoelnic  şi  inima  nedu¬ 
merită  la  atingerea  de  locurile  de  martiriu,  şi  de  biruinţă 
a  sufletelor  eroice! .. 

Se  încorporează  ceva  din  puterea  coborâtă  şi  fră¬ 
mântată  în  ele  şi  în  fiinţa  noastră. 

Să  mergem  deci  la  Ierusalim,  iubiţi  fraţi  români  şi  cre¬ 
ştini,  să  fim  acolo  în  ajunul  Rusaliilor  ca  să  simţim  mai 
viu  că  « trupurile  noastre  sunt  locaşuri  ale  Sf.  Duh »  şi  să  ne 
întoarcem  renăscuţi  la  căminurile  noastre  ca  să  renaştem 
viaţa  neamului  nostru  prin  puterea  Lui.  Jertfa  materială 
va  fi  prea  mică  faţă  de  câştigul  incomparabil  de  mare 
al  sufletului !  O  datorie  grabnică  vor  avea  P.  S.  Chi- 
riarhi  şi  fraţii  noştri  preoţi:  aceia  de  a  face  propagandă, 
de  a  convinge  şi  entuziasma  poporul  pentru  acest  dor 
pios  de  pelerinaj.  Iar  statul  nostru  care  este  ortodox, 
trebue  să  facă  toate  înlesnirile  şi  toate  jertfele  posibile 
pentruca  spesele  de  drum  să  nu  fie  oneroase  pentru  pele¬ 
rini,  dată  fiind  strâmtorarea  materială  în  care  ne  găsim 
azi  cei  mai  mulţi. 

«Să  mergem  la  Ierusalim »  iată  cuvântul  de  ordine 
al  bisericii  noastre  în  aceste  momente! 

însoţeşte- ne,  Doamne  lisuse,  şi  gândul  şi  dorul  şi 
drumul  cu  iubirea  Ta  spre  sfintele  Tale  urme  de  lumină, 
de  suferinţă  şi  de  biruinţă!  .  pr.  Dr.  Gr.  Cristescu. 

Spre  locurile  sfinte. 

Credinţa  şi  sentimentul  religios  al  omenirii  din  toate  vre¬ 
jurile  au  căutat  un  reazăm,  un  izvor  de  întărire  în  cercetarea 
locurilor  sfinte. 

Obiceiurile  religioase,  sfinţite  prin  tradiţiune,  atribue  ace- 
tstor  locuri  un  caracter  de  o  deosebită  sfinţenie;  creiază  în  jurul 
’lor  o  atmosferă  mistică,  în  care  credinciosul  se  simte  mai 
aproape  de  fiinţa  adorată,  de  Dumnezeu- Mântuitorul  pe  care 
îl  caută 

Astfel  de  locuri  sunt  multe  şi  merită  o  deosebită  atenţiune. 
Cele  mai  multe  dintre  aceste  tocuri  sfinte  se  află  la  leagănul 
religiunilor  şi  a  naţiunilor  cum  sunt:  Ierusalim,  Roma,  Mecca, 
Medina,  Kerbeta,  Nedjef,  Benares,  Lhassa,  Kairuan  etc.  La 
temeiul  veneraţiunii  acestor  locuri  sfinte  stă  credinţa,  că  aici  are 
influinţă  mai  puternică  duhul  întemeietorilor  de  religiuni,  a  mar¬ 
tirilor  credinţ»,  a  persoanelor  sfinte,  cari  şi-au  trăit  acolo  viaţa. 
sPentru,  a  te  apropia  de  acest  duh,  pentru  a-l  face  să  se  reverse 
asupra  ta,  să-ţi  umple  inima,  se  cere  multă  concentrare  sufle¬ 
tească  şi  deplină  lăpădare  de  gândurile  lumeşti.  Pentru  înăl¬ 
ţarea  fiinţei  tale  spirituale  trebue  să  te  smulgi  din  mediul  şi 
atmosfera  de  viaţă  zilnică,  să  te  depărtezi  de  sgomotut  lumii 
-acesteia  şi  să  te  apropii  de  platourile  mântuirii,  de  locurile 
sfinte  ale  credinţei  şi  religiei  tale. 

Este  cunoscut  faptul  psihologic,  că  trecând  pe  lângă  un 
loc,  de  numele  căruia  se  leagă  vre-o  amintire,  vre  o  istorie, 
vrând  nevrând  reînvie  în  amintirea  trecătorului  cele  petrecute 
-acolo.  Ca  într’un  film  îţi  trec  pe  dinaintea  ochilor  sufleteşti 
evenimentele  istorice  întâmplările  petrecute.  Nu  numai  le  vezi 
"în  gând,  ci  şi  simţi  chiar  fiorul,  bucuria,  legată  de  acele  eve¬ 
nimente.  Puterile  sufletului  inviează  şi  creiază  de  nou  trecutul 
peste  care  timpul  vrea  să  aştearnă  valul  uitării. 

Sufletul  omenesc  nu  se  poate  mulţumi,  nu  se  poate  hrăni 
numai  cu  cele  trecătoare  ale  lumii  acesteia,  el  caută  hrană,  rea- 
:zăm  şi  întărire  in  cele  vecinice,  netrecătoare,  cari  se  actualizează 
în  ceice  le  înţeleg.  Hrană  de  viaţă  vecinică  şi  de  mântuire 
a  aflat  totdeauna  sufletul  creştin  şi  aftă  şi  astăzi  pe  acele  locuri, 
de  numele  cărora  se  leagă  istoria  cea  mai  minuvatâ  din  viaţa 
omenirii,  istoria  mântuirii  neamului  omenesc.  Cu  aâtfel  de  lo¬ 
curi  este  presărat  «pământul  sfânt»,  leagănul  învăţăturii  creşti¬ 
neşti.  leagănul  bisericii  noastre  ortodoxe.  Mii  şi  mii  de  creştini 
au  alergat  în  toate  veacurile,  să  vadă  acele  tocuri,  să  vadă  acel 
pământ  sfânt,  care  păstrează  urme  statornice,  mărturii  grăitoare 
despre  săvârşirea  minunilor  Mântuitorului  nostru  Isus  Hristos. 

Trecând  pe  acolo  şi  văzând  locurile,  unde  Fiul  lui  Dum¬ 
nezeu  s’a  născut,  a  crescut,  pe  unde  a  umblat  cu  învăţăceii  să», 
^cărora  le- a  împărtăşit  cu  gura  Sa  învăţătura  mântuitoare,  folo- 

sindu-se  în  asemănările  sale  de  frumuseţile  locului;  călcând* 
spre  locurile  unde,  ca  răsplată  pentru  binefacerile  şi  truda 
Sa,  a  fost  tradat,  prins,  judecat,  chinuit,  răstignit  şi  omorât,  unde 
a  săvârşit  minunea  cea  mai  mare  a  învierii  Sale  din  morţi;  vă¬ 
zând  aceste  locuri,  puterea  sufletească  reîmprospătează  duhul 
din  noi,  dă  viaţă  nouă  tuturor  acestor  evenimente.  Pelerinul 
creştin  se  simte  în  nemijlocită  apropiere  de  Dumnezeu  cel 
întrupat,  care  a  trăit  odată  aici.  Trăieşte  din  nou  opera  mân*  • 
tuirii  în  societatea  Mântuitorului,  prin  intuiţia  locurilor  sfinte. 

Când  treci  prin  Betlthem  şi  vezi  tu  însuţi  locul  naşterii, 
ieslea  într'un  grajd  săpat  în  stâncă,  parcă  vezi  numai  decât  şi 
familia  sfântă,  auzi  îngerii  cântând,  vezi  magii  aducând  daruri 
sfinte  din  îndepărtatul  orient.  Apropiindu-te  de  râul  sfânt  al 
Iordanului,  din  murmurul  apei  lui  se  desprinde  istoria  adevărată 
de  acum  două  mii  de  ani,  când  năvălea  mulţimea  la  loan,  ca 
să  se  boteze.  Aici  şi-a  plecat  capul  «Fiul  omului»,  ca  sâ  pri¬ 
mească  dela  Botezătorul  simbolul  curăţirii,  consacrarea  pentru 
începerea  activităţii  sale  publice.  Bătătorind  drumurile  pămân¬ 
tului  sfânt  cutreerând  cu  ochii  lanurile  şi  câmpiile  Palestinei, 
fiecare  stâncă,  arbore,  rămăşiţă  de  ziduri  vechi,  toate  vreau  să 
povestească  de  cele  petrecute  odată  aici.  Undele  iacului  Ghe- 
nezaret,  coasta  din  apropierea  lacului  îmbie  şi  astăzi  sufletului 
insetat  ai  pelerinului  hrana  de  înviorare  şi  intărire  religioasă  pe 
care  a  împărtăşit-o  odmioată  aici,  (n  cuvinte  neperitoare,  Mântui¬ 
torul,  mulţimii  căre  i  încunjura.  In  altă  parte,  Muntele  olivilorinspiră 
călătorului  şi  azi  predispoziţie  melancolică,  aducându-i  aminte 
de  grădina  unde  au  Început  suferinţele  cumplite  ale  Mântui¬ 
torului.  Trecând  pelerinii  prin  grădina  Geihsemani  inghenun- 
chiază,  cu  emoţie  adâncă  în  faţa  stâncii,  pe  care  !sus  şi-a  plecat 
capul,  în  rugăciunea:  «Părinte,  de  este  cu  putinţă,  treacăt 
dela  mine  oăharul  acesta».  Peatra  de  amintire  duioasă  se  află 
întrun  loc  ferit,  într’o  capelă  pompoasă  în  forma  unei  peşteri, 
cercetată  foarte  des  de  pelerini. 

In  nemijlocită  apropiere  este  locul  de  pătimire  a  lui  Isus,. 
locul  judecăţii,  locul  biciuirilor,  locul  câpâţinei,  Golgota  răstig¬ 
nirii,  cari  azi  toate  sunt  împodobite  cu  capele  frumoase  în  faţa 
cărora  pelerinul  şi  azi  e  cuprins  de  fiorul  suferinţelor  nemărginite 
ale  Mântuitorului.  Fior  sfânt  de  viaţă  nouă  şi  curată  umple  su¬ 
fletul  călătorului  In  faţa  mormântului  sfânt,  unde  Mântuitorul,, 
prin  învierea  Sa  cu  moartea  pe  moarte  a  călcat;  porţile  iadului 
a  sdrobit  şi  nouă  ne-a  dăruit  viaţă  vecmică. 

Trecând  pela  toate  aceste  locuri  sfinte,  înţelegem  ce  a 
putut  împrumuta  creştinilor  vechi  puterea  ca  să  nu  se  dea  înapoi 
In  faţa  drumului  îndepărtat  şi  să  nu  se  >fiiască  de  greutăţile  şi  obo¬ 
seala  lui,  ci  cu  primejdia  vieţii  lor  sâ  întreprindă  pelerinajit  de 
închinare  pe  pământul  sfânt,  de  unde  a  pornit  mântuirea  nea¬ 
mului  omenesc. 

Ierusalimul  şi  împrejurimile  lui  ar  trebui  să  fie  întâiul  loc 
de  închinare  cucernică  pentru  tot  sufletul  de  creştin,  pentrucâ 
de  acolo  au  plecat  razele  luminii  celei  adevărate,  care  luminează 
toată  lumea. 

Dar  elementul  omenesc,  ajuns  nu  odată  să  covârşească, 
să  se  ridice  deasupra  elementului  divin  şi  In  biserică,  a  căutat 
să-şi  creeze  şi  alte  locuri  de  cinstire  religioasă,  după  felul  cum 
au  izbutit  să  le  impună  ceice  au  avut  un  ascedent  religios  asupra 
mulţimii. 

Astfel  credinciosul  catolic  îşi  îndreaptă  privirile  spre  Roma, 
cu  multele  sale  monumente  de  artă,  cu  biserici,  catacombe  şi- 
alte  locuri  de  pietate,  cărora  s’a  izbutit  să  li  se  creieze  o  faimă 
de  simboluri  religioase.  Raţiunea  reformatului  îl  mână  în  altă 
parte,  la  Wittenberg,  ori  în  atâtea  părţi,  în  câte  nuanţe  sau  des¬ 
făcut  dela  reformaţiune  încoace,  cei  rupţi  dela  catolicism. 

Iar  neamurile  de  alte  credinţe  îşi  au  şi  ele  tot  aşa  locurile 
lor,  socotite  sfinte,  unde  Îşi  caută  alinarea  durerilor  sufletului 
sbuciumat,  în  nădejdea  mântuirii. 

Aşa  la  Ierusalim,  în  haine  mohorâte  şi  învăliţi  în  năfrămi 
diafane,  ascunzându-şi  capetele  lor,  plâng  Evreii  tânguindu-se 
pe  ultimele  ruine  ale  templului  lui  Solomon. 

Ceva  mai  în  sus,  pe  vârful  muntelui  biblic  Monah,  aco¬ 
pere  măreaţa  cupolă  a  moscheei  Omar,  stânca  sfântă,  pe  care 
jertfeau  odată  jidovi  «arderile  de  tot». 

La  Mecca  se  află  stânca  neagră  numită  Caaba  sfânta  sfin¬ 
telor,  in  religiunea  lui  Mohamed.  Se  zice  că  este  un  dar  ai 
patriarhului  Avram,  primit  dela  îngerul  Gavriil.  Sute  de  mit 
aleargă  în  fiecare  an  îa  această  peatră  şi  o  sărută  cu  mare  foc, 
după  cucernică  pregătire  îndelungată  şi  beau  apoi  din  fântâna 
sfântă. 

Caravane  din  Persia,  din  Turkestan  şi  din  alte  regiuni 
mai  îndepărtate  ale  Indiei,  tind  spre  oraşele  Kerbela  şi  Nedief, 
ca  să-şi  aşeze  morţii  lor  în  jurul  oraşelor. 

In  direcţie  opusă,  spre  Benares,  se  îndreaptă  singuratici,  în 
grupe  mici,  ori  cu  mare  alaiu,  pe  jos  sau  călări.  Pe  elefanţi 
măreţ  împodobiţi  pelerinează  principi,  însoţiţi  de  mari  multftni. 
de  credincioşi  Inzi,  spre  oraşul  sfânţ  al  cultului  numit  Sura- 
Acolo  aduc  jertfă  lui  Mahadeo  (D-zeul  cel  mare). 

In  depărtatul  orient  Japonezii  se  închină  spiritelor  înain¬ 
taşilor,  cinstinduşi  pe  regele  lor,  numit  Micado,  ca  pe  o  fiinţă 
dumnezeiască.  -  ' 

Biserica  mare.  din  oraşul  de  stăpânire  a  Micadoului  este 
loc  de  pelerinaj.  Zeci  de  mii  aleargă  în  fiecare  an  pentru  a 
vedea  printre  zăbrelele  porţii,  măcar  pronaosul  locului  sfânt  şi 
a  şi  aduce  aici  jertfele  lor. 

înspre  nord,  printre  înălţimile  muntelui  Himalaia,  ce  se 
ridică  ca  să  se  peardă  în  nori,  duc  cărări  pierdute  până  în  «ţara 

zăvorâtă»  a  Tibetului,  unde  până  bine  de  curând  numai  cu 
frica  mor{ii  puteai  străbate.  Aici  e  oraşul  sfânt  Lhassa.  In  fie¬ 
care  an  năvălesc  mii  de  călători  spre  schiturile  lamaice,  lipite 
de  stânci,  ca  nişte  cuiburi.  Greutăţile  drumului,  care  duce  prin 
deşertul  de  nisip  de  sare  şi  de  ghiaţă  nu-i  sperie,  în  năzuinţa 
lor  spre  oraşul  zeilor,  unde  iocueşte  cel  ales  a  lui  Budha,  Dalai- 
Lama. 

Dacă  am  urmări  înainte  tradiţiile  de  evlavie  al  popoarelor, 
nu  este  neam  şi  religiune  pe  faţa  pământului,  care  să  nu  lege 
ideea  mântuirii  sufletului  său  de  anumite  locuri  sfinte,  ori  so¬ 
cotite  ca  atari,  unde  omul  se  simte  mai  aproape  de  Dumnezeu, 
de  Fiinţa  supremă,  căreia  se  închină,  şi  îi  aduce  jertfă  de  îm¬ 
păcare. 

Oamenii  religioşi  sunt  ei  pretutindenea  aproape  de  Duhul  lui 
Dumnezeu,  Acolo  însă,  unde  toate  semnele,  toate  împrejuri¬ 
mile  vorbesc  despre  Fiul  lui  Dumnezeu,  trăind  şi  lucrând  între 
oameni,  duhul  din  noi  are  o  mai  intimă  comunicare  şi  mai  pu¬ 
ternică  legătură  cu  Hristos. 

Ni  se  îmbie  prilejul  să  trăim  cuvântul  Bibliei  şi  învăţătura 
Apostolilor  acolo,  unde  au  fost  trăite  şi  implinite  cele  scrise 
pentru  noi.  Să  ne  ridicăm  cu  dorul  sfânt  şi  cu  dorirea  hotărâtă 
de  a  face  in  anul  acesta  drumul  la  Ierusalim,  ca  să  aflăm  mai 
cu  deadinsul  calea  cea  adevărată  a  mântuirii  şi  să  simţim  cu 
Evanghelistul  că  «celor  din  întunerec  şi  din  umbra  morţii  lu¬ 
mină  mare  le-a  răsărit».  Dr.  N.  Târchilă. 


< Patriarhia  românească 

Sfântul  Sinod,  în  înţelegere  cu  guvernul  ţării ,  a  adus,  în 
ziua  de  4  Februarie  a.  c.,  una  din  hotărârile  menite  să  în¬ 
cununeze  opera  culturală  şi  naţională  realizată  de  ortodoxia 
noastră  în  decursul  atâtor  veacuri  şt  să  deschidă  drum  larg 
pentru  viitoarea  evoluţie  a  bisericii  noastre  dreptmoritoare:  a 
ridicat  Mitropolia  Ungro-  Vlahiel  la  rangul  de  Patriarhat . 

Hotărârea  solemnă  a  fost  adusă  in  faţa  corpurilor  legiui¬ 
toare  şi  ratificată  cu  entuziasmul  unanim  pe  care  nu-l  stârnesc 
decât  actele  de  o  hotărâtoare  importanţă  naţională. 

Reprezentanţii  naţiunii ,  pe  cari  legiuirile  politice  îi  ţin  de 
multeori  aşa  de  departe  unii  de  alţii,  şi-au  întins  o  clipă  mâna 
frăţeşte  şl  în  faţa  unui  proiect  de  lege  care  nu  suferea  discuţie 
de  fond  —  toţi  într’un  gând  au  mărturisit. 

Dela  tribuna  parlamentului  românesc  au  răsunat  cu  acest 
prilej  cuvinte  din  cart  cronicarul  vremilor  noastre  va  putea  ţese 
pânza  unui  imn  de  mărire  la  adresa  ortodoxiei  româneşti . 

Şi  cu  toata  dreptatea. 

Căci  <nu  ştiu  dacă  mai  este  vr’un  popor  la  care  soartea 
bisericii  să  fi  fost  atât  de  strâns  legată  de  a  Statului,  ca  la 
poporul  românesc.  Puterea  stalului  român,  strălucirea  tronului 
domnesc  însemnau  şi  strălucirea  Bisericii;  umilirea  poporului 
român  şi  umilirea  statului  românesc  însemnau  şi  umilirea  Bi¬ 
sericii  româneşti.  Şl  atunci  când  din  cauza  vitregiei  vremurilor 
amuţeau  buzele  poporului  român,  el  glăsuta  prin  slova  biseri¬ 
cească  ;  iar  când  piepturile  româneşti  erau  trudite  şi  chinuite  de 
suferinţă,  nu  găseau  nădejde  şt  mângâiere  decât  in  ruga  alta¬ 
rului,  în  lumina  care  ieşia  dintr’o  chilie  călugărească  sau  dlntr’o 
casă  preoţească  săracă,  unică  şi  mică,  dar  totdeauna  încăpătoare 
pentru  cele  mai  grandioase  aspiraţii  ale  neamului  românesc » 
(/.  Maniu).  <■  Biserica  a  păstrat  neatinsă  flacăra  sufletului  româ¬ 
nesc.  Biserica  a  păstrat  în  anume  împrejurări  însuşi  Statul  ro¬ 
mân...  şi  când  Dumnezeu  ne-a  învrednicit  în  mila  sa,  prin  sân¬ 
gele  fraţilor  noştri  şi  prin  sprijinul  marilor  noştri  aliaţi,  să 
vedem  la  olaltă,  în  cuprinsul  României  mari,  pe  toţi  fii  neamului, 
ne-am  văzut  adunaţi  laolaltă  toată  ortodoximea  românească 
din  cele  patru  mitropolii  şi  arhiepiscopate  sub  conducerea  de  fapt 
a  unui  singur  stăpânilor.  Şl  vechiul  titlu  onorific  de  <Exarh  al 
Plaiurilor »  a  devenit  de  odată  o  realitate ,  capul  Bisericii  întru¬ 
nind  de  fapt  plenitudinea  atribuţiunilor  de  conducător  de  mitro¬ 
polii,  plenitudinea  atribuţiunilor  de  Patriarh,  nu  face  altceva 
decât  să  consfinţească  printr'o  stare  de  drept  ceeace  Dumnezeu 
ne  a  învrednicit  să  avem  ca  stare  de  fapU  (f.  Mihalache). 

înfiinţarea  Patriarhatului  românesc  o  justifici  însă  şi  alte 
împrejurări  decât  cele  naţional- bisericeşti :  Suntem  o  ţară  care 
sub  raportul  numeric  ca  şi  sub  raportul  forţelor  culturale  repre¬ 
zentăm  astăzi  mai  mult  decât  oricare  patriarhat  ortodox,  exceptând 
doar  patriarhatul  rusesc  —  astăzi  şl  el  într'o  stare  dureroasă. 

Cât  despre  trecutul  nostru  —  el  este  martor  că  nici  o  ţară 
ortodoxă  nu  şi-a  risipit  ca  atâta  dărnicie  largă  darurile  sale 
pentru  susţinerea  patriarhatelor  istorice  ale  Răsăritului,  ca  voe- 
vozlt  noştri  cucernici. 

Biserica  noastră  şi-a  câştigat  deci  toate  titluule  de  drept 
pentru  a  se  învrednici  de  cinstea  ce  l  se  face. 

Rămâne  ca  strălucitul  cadru  ce  i  se  dă  astăzi  cu  fastul 
cuvenit ,  să  fie  umplut  cu  tot  mai  multă  strălucire  internă.  Pa * 
trtarhatul  românesc  va  trebui  să  privească  înainte ,  pentruca  prin 
cucernicia  activă  a  fiilor  ei  să  devină  tot  mai  mult  <ceeace 
trebue  să  fie». 

far  primului  Patriarh ,  român,  Sfinţiei  Sale  Miron  f  care 
Incunjurat  de  bucuria  ţării  întregi,  urcă  scaunul  celei  mai  înalte 
demnităţi  bisericeşti,  ti  dorim  sănătate  şi  zile  îndelungate  pentru 
a-şi  duce  la  realizare  şi  acest  ideal.  N  colon. 


învăţământ  religios  general1  sau  confesional? 

O  mulţime  de  legi,  parte  votate,  parte  aşteptând  să  se 
pronunţe  urna,  vor  avea  să  atingă  şi  chestiunea  învăţământului 
religios  în  şcoalele  educative2 3.  Rezolvirea  ei  nu  este  aşa  de 
uşoară,  cum  s’ar  părea,  de  aceea  o  discuţie  de  natura  aceasta 
este  binevenită  şi  ne- ar  cruţa  poate  de  oarecari  surprinderi  şi 
chiar  de  eventuale  incurcături. 

Dacă  ieri,  în  vechiul  Regat,  această  problemă  a  fost  re¬ 
zervată  aproape  exclusiv  Statului,  azi  soluţia  nu  mai  poate  fi  la 
fel.  Eri  statul  naţional  era  şi  uniconfesional,  —  celelalte  erau 
minorităţi  disparente;  —  azi  statul  naţional  are  o  mulţime  de 
confesiuni,  cu  număr  însemnat  de  credincioşi,  —  şi  chestiunile 
de  conştiinţă  religioasă  sunt  mult  mai  gingaşe  decât  cele  po- 
litico-economice,  cari  de  regulă  aparţin  abia  câtorva.  Intr’o  ase¬ 
menea  situaţie  mai  poate  oare  statul  să-şi  rezerve  dreptul 
asupra  învăţământului  religios  în  şcoalele  educative  sau  trebue 
să- 1  cedeze  integral  Bisericilor? 

Desigur  problema  învăţământului  religios  este  şi  o  pro¬ 
blemă  de  stat.  Statului  nu-i  poate  fi  indiferent  cum  i  se  cresc 
cetăţenii  viitori,  deci  trebue  să-l  preocupe.  Dar  nu  e  mai  puţin 
adevărat,  că  e  o  problerră  de  cea  mai  mare  însemnătate  pentru 
fiecare  Biserică,  şi  că  în  Jurul  acestei  chestiuni  se  pot  naşte  mai 
mari  complicaţii  interne,  şi  poate  şi  externe,  decât  în  jurul  na- 

1  învăţământul  religios  şi  moral  general  nu  aparţine  nici  unei  con¬ 

fesiuni;  se  dau  numai  noţiuni  generale  despre  Dumnezeu  şi  cele  religioase 
şi  o  morală  oscilatoare,  inspirată  din  preocupări  laice,  civice  şi  politice. 

3  Şcoale  educative  — -  şcoala  primară  şi  toate  categoriile  de  şcoli  până 
la  universitate. 

ţionalizării  subsolului,  pentrucă  nîci  o  Biserică  nu  va  ceda,  ca 
viitorul  ei  membru  să  fie  crescut  altfel  decum  doreşte  ea.  In 
momentul,  in  care  copilul  intră  In  şcoală  el  aparţine  deja  unei 
comunităţi  religioase,  de  care  se  ţine  şi  în  timpul  de  şcoală,  ca 
şi  după  absolvire.  Deci  Statului  îi  este  imposibil  să-şi  asume 
sieşi  dreptul  de  a  se  îngriji  de  învăţământul  religios  In  şcoa- 
lele  sale. 

Se  va  găsi  poate  cineva  să  spuie :  recunoşti  că  e  şi  pro¬ 
blemă  de  stat,  deci  el  trebue  s’o  rezolve,  şi  se  poate  rezolvi 
cum  s’a  rezolvit  şi  în  alte  ţări  piin  un  învăţământ  religios  ge¬ 
neral.  Da,  problema  a  fost  pusă  de  cineva  —  nu  chiar  precis, 
dar  a  fost  pusă  —  şi  în  congresul  pedagogic  al  profesorilor  de 
religie  din  Bucureşti,  căci  ce  era  altceva  dorinţa  acelui  profesor 
de  a  nu  se  face  deloc  confesionalism  la  ora  de  religie.  Şi  a 
fost  pusă  şi  de  câtră  un  conferenţiar  la  cursul  de  consfătuiri 
catehetice  dela  Sibiu  din  vara  trecută.  Dar  s'a  răspuns  cum  tre¬ 
buia  şi  în  o  parte  şi  în  alta;  şi  cum  s’ar  răspunde  de  vehement, 
când  însuş  statul  şi-ar  însuşi  acest  punct  de  vedere  1 

E  adevărat,  că  unele  state  au  introdus  un  învăţământ  re- 
ligios  general,  dar  să  nu  se  uite,  că  acolo  nu  era  mulţimea  de 
confesiuni  dela  noi,  şi  pe  ceice  se  interesează  de  chestiune  îi 
rog  să  cerceteze,  ce  roade  practice  a  dat  acest  fel  de  învăţă¬ 
mânt.  Nu  de  geaba  s’au  ridicat  glasuri  autorizate  de  pedagogi 
şi  filozofi  împotriva  lui1.  Rade  spune  precis:  e  de  sine  înţeles 
că  învăţământul  religios  are  să  fie  confesional \  Dacă  aşa  are 
să  fie,  e  evident,  că  Statul  cu  toate  că  aceasta  este  şi  o  pro¬ 
blemă  de  stat,  nu  şi-o  poate  rezerva  exclusiv  sieşi. 

Dar,  dacă  învăţământul  religios  în  şcoalele  educative  are 
să  fie  confesional  —  şi  sub  aceasta  nu  înţeleg,  cum  nu  înţelege 
nimeni,  că  ar  avea  menirea  să  învrăjbească  pe  elevi  —  rezultă 
pentru  biserică  anumite  drepturi  şi  datorii,  cari  trebue  să-i  fie 
garantate  prin  legile,  cari  fie  direct,  fie  prin  tangentă,  ating  şi 
problema  aceasta.  Fiecare  biserică  are  un  ideal  moral,  cultural- 
social;  în  conformitate  cu  acesta  îşi  alege  mijloacele:  materia 
şi  oamenii,  cari  să-i  slujească;  deci  fiecare  biserică  are  datoria 
de  a  se  îngriji  de  aproape  de  laturea  ei  misionară  internă ,  dând 
programa,  dând  manualele,  mijloacele  intuitive,  studiind  mijloa¬ 
cele  metodice,  alegând  şi  numind  persoanele,  cărora  li  se  poate 


1  Vezi  Rade:  Metodik  1,  1910. 

*  Idem,  cap.  XV :  InvăţSm&ntul  religios  şi  moral  general. 

încredinţa  chemarea  grea  şi  cu  multă  răspundere  a  educaţiei 
religioase  şi  morale  în  nişte  vremuri  grele  ca  ale  noastre,  şi  va 
avea  datoria  de  a  controla  viaţa  in  şcoală.  Statul  în  privinţa 
acestui  învăţământ  nu  se  poate  crede  chemat,  nici  in  drept  să 
impună  programe,  nici  profesori.  N’o  poate  face  nici  chiar  faţă 
de  Biserica  ortodoxă,  pe  care  a  declarat-o  —  pe  hârtie  1  —  do¬ 
minantă,  căci  în  cazul  acesta  ar  expune-o,  ca  asupra  creşterii 
viitorilor  ei  membri  să  se  pronunţe  toate  confesiunile  din  ţară, 
în  vremece,  sigur,  celorlalte  li  s’ar  da  libertate  de  a  se  îngriji 
înşile  ele  de  ele. 

Ei,  dar  în  chipul  acesta  ce-i  mai  rămâne  S  atului  ?  Statul, 
doritor  de  cetăţeni  morali,  pacinici,  iubitori  de  bună  înţelegere 
şi  de  progres,  —  va  avea  să  pretindă  şi  să  legifereze  învăţă¬ 
mântul  religios  obligator  pentru  toţi  elevii  şcoalelor  educative; 
va  avea  să  stabilească  timpul  suficient,  egal  pentru  toţi,  ca  în¬ 
văţământul  religios  să  nu  aibă  înfăţişarea  unei  concesiuni  fă¬ 
cute  bisericii  din  curtoasie,  ci  să  se  observe,  că  s’a  considerat 
necesar;  va  pretinde,  ca  ceice  vor  fi  însărcinaţi  cu  predarea 
religiei  să  aibă  pregătire  egală  cu  a  celorlalţi  profesori ,  de  aceea 
îi  va  supune  unui  examen  pedagogic  filosof  ii,  din  istoria  Româ¬ 
nilor,  cum  şi  din  limba  şi  literatura  română,  şi  această  măsură 
pentru  toţi  şi  pentru  toate  confesiunile,  examen  legat  in  primul 
rând  de  cetăţenia  română;  va  avea  să  aprobe  din  punctul  de 
vedere  al  siguranţei  şt  onoarei  Statului  planul  de  învăţământ, 
prezentat  de  biserică,  şi  manualele;  va  aproba  ori  respinge  nu¬ 
mirea  de  profesori,  făcută  de  biserică;  va  avea  dreptul  de  in- 
specţiune  asupra  profesorilor.  Prin  urmare  îi  rămân  destule 
drepturi  şi  destule  datorii. 

Numai  aşa  se  poate  rezolvi  fără  a  se  produce  încurcături, 
problema  învăţământului  religios  în  şcoalele  educative  din  Ro¬ 
mânia,  dacă  el  rămâne  confesional,  —  rezervat  Bisericilor,  însă 
sub  supravegherea  Statului. 


*  * 

Acest  principiu  trebue  să  stea  la  baza  întregii  legiuiri,  care 
atinge  problema  învăţământului  religios.  Aşa  în  legea  învăţă¬ 
mântului  primar  şi  normal,  în  care  pentru  şcoala  primară  îl  şi 
găsim  (art.  61),  apoi  în  legea  învăţământului  secundar  şi  profe¬ 
sional  ;  aşa  în  legea  şi  statutul  de  organizare  a  bisericii  orto¬ 
doxe,  —  din  al  cărui  proiect  lipseşte,  cum  lipseşte  întreagă  la- 

turea  misionară  (misiunea  internă;  iaturea  didactică),  —  şi  aşa 
în  legea  cultelor.  In  legea  învăţământului  primar  şi  normal  se 
spune,  că  învăţământul  religios  şi  moral-creştin  e  obligator,  se 
spune  cine  are  să-l  predea  (învăţătorul  obligat,  dar  il  poate 
preda  şi  preotul);  nu  i  se  garantează  numărul  de  ore  suficient 
(poate  că  e  chestie  de  regulament,  dar  era  bine  precizat  In 
lege),  care  pentru  şcoala  primară  va  fi  de  2  ore  săptămânal, 
dar  care  In  şcoala  normală  —  cum  se  aude  —  se  reduce  la  1 
oră  de  clasă  pentru  viitorii  2  propunători1. 

Programa  e  rezervată  bisericii  şi  ministerului  instrucţiei 
fără  a  preciza.  Sigur  soârte  şi  mai  tristă  va  avea  religia  in 
şcoala  secundară.  Şi  nici  nu  poate  fi  altfel,  când  însuş  proiectul 
de  lege  şi  statutul  de  organizare  a  bisericii  ortodoxe  nu  spune 
nimic  clar  în  ce  priveşte  învăţământul.  Proiectul  de  lege  spune 
(art.  32)  că  învăţământul  religios  e  obligator  pentru  toţi  elevii 
şi  elevele  ortodoxe  din  cursul  primar  şi  secundar  (profesional 
nu?)  şi  «se  va  preda  sub  controlul  Bisericii  şi  al  Ministerului 
instrucţiunii,  potrivit  legilor».  S’ar  părea  precis  şi  totuşi  nu  e. 
începem  a  ne  limpezi  abia  dupăce  vom  răsfoi  şi  proiectul  de 
Statut  de  organizare,  unde  vom  găsi  adevăratul  rol  ce  se  re¬ 
zervă  Bisericii  în  ce  priveşte  învăţământul  religios;  în  art.  5 
pct.  j)  se  spune:  datoria  sf.  Sinod  e:  «a  stabili  sau  (!)  aproba 
programele  învăţământului  in  şcoalele  teologice  şi  a  indica 
mijloacele  de  educaţie,  sub  raport  moral  şi  religios,  a  elevilor  or¬ 
todocşi  din  celelalte  şcoale » ;  numai  a  indica  mijloacele,  —  nimic 
mai  mult.  Intre  drepturile  şi  datorinţele  episcopului  înşirate  Ia 
art.  176  nu  se  face  nici  măcar  aluzie,  că  are  să  îngrijiască  şi  să 
controleze  viaţa  religios-morală  a  elevilor  din  şcoală.  Nu  se 
poate  spune,  că  s’ar  fi  rezervat  acest  drept  secţiei  culturale  a 
consiliului  eparhial,  câtă  vreme  nu  se  face  măcar  aluzie,  că  are 
dreptul  a  numi,  ori  a  face  propunere  de  numire  a  profesorilor, 
nu  se  spune,  că  poate  face  programă,  ori  proiect  pe  care  even¬ 
tual  l-ar  aproba  adunarea  eparhială  ori  ministerul,  nu  se  spune 
decât  (art.  194  pct.  d)  că  are  a  se  îngriji  de  învăţământul  reli¬ 
gios  în  şcoale  unde  urmează  tineri  (numai?)  ortodocşi,  dar  lu¬ 
crează  conform  legilor  şcolare  şi  regulamentelor  existente.  La 


1  Aflăm  că  proiectul  de  programă  pentru  şcoli  normale  e  gata  şi  s’a 
trimis  profesorilor  de  şcoli  normale  din  unele  părţi  ale  tării,  numai  tu 
Ardeal  nu. 

ce  se  reduce  acea  îngrijire?  Intr’o  privinţă  te-ar  putea  lăsa  ispitit 
să  crezi  că  art.  203  pct.  I)  ar  fi  favorabil  bisericii,  când  spune : 
plenul  face  «numirea  directorului  şi  a  profesorilor  dela  şcoalele 
teologice  pe  baza  recomandării  făcute  —  pentru  semi  narii  de 
secţia  bisericească,  pentru  celelalte  şcoli  de  secţia  culturală»; 
dar  secţia  culturală  n’are  Intre  îndatoriri  şi  numirea  profesorilor 
de  religie;  atunci  ce  aprobă  plenul? 

Se  va  răspunde:  profesorii  de  religie  se  numesc  pe  baza 
tabloului  de  capacitate,  Nu-mi  pare  nimic  mai  absurd,  decât 
ca  zecimalele  unei  medii  la  un  examen  de  gimnastică  a  intelec¬ 
tului  să  te  indice  de  cel  mai  potrivit'  pentru  un  post  de  profesor 
de  religie,  înainte  de  a  l  numi  profesor  de  religie  ar  trebui 
câţiva  ani  de  manifestare  pe  terenul  practic  al  vieţii  pastorale, 
când  i  se  reliefează  toate  calităţile  de  bun  educator.  Numai 
atunci  vom  avea  o  adevărată  viaţă  religios-morală,  când  se  va 
proceda  astfel  la  designarea  profesorilor  de  seminare,  academii 
şi  de  religie  la  şcolile  secundare. 

Şi  poţi  impune  aceeaşi  măsură  şi  celorlalte  confesiuni  ?  Se 
poate  să  primească  ele  ca  numirile  săli  se  facă  de  minister  pe  baza 
tabloului  de  capacitate?  Sigur,  că  nu;  nu  vor  primi.  Atunci, 
repet,  ai  noştri  să  fie  numiţi  de  toate  bisericile  —  că  ministerul 
e  al  tuturor,  —  iar  la  ei  nici  un  amestec. 

E  evident  deci,  că  legile  trebue  să  fie  cât  mai  temeinic 
discutate  şi  cât  mai  clar  stilizate,  ţinându-se  seamă  de  noile 
împrejurări,  creiate  prin  lărgirea  hotarelor,  aşa  ca  nici  să  nu  se 
nască  conflicte  interne  cu  celelalte  confesiuni  şi  nici  să  nu  pu¬ 
nem  Biserica  ortodoxă  sub  tutela  tuturor  celorlalte  b'serici,  prin 
faptul  că  numindu-o  «dominantă»  asupra  ei  va  dispune  Statul 
şi  prin  reprezentanţii  săi  de  altă  confesiune.  Şi  aceasta  nu  se 
poate  ajunge  decât  legiferându-se,  că  învăţământul  religios  în 
şcoalele  educative  din  România  e  confesional  şi  obligator,  re- 
zervându-şi  Statul  numai  dreptul  ca,  din  punctul  de  vedere  al 
siguranţei  şi  onoarei  lui,  să  cenzureze  şi  să  aprobe,  ori  să  respingă 
programa  analitică,  manualele  şi  numirile  de  profesori,  pe  cari 
din  punct  de  vedere  pedagogic  îi  şi  califică,  şi  să  controleze, 
ca  acest  învăţământ  să  nu  fie  bagatelizat. 


Prof.  Gh.  Maior. 

VIAŢA  BISERICEASCĂ. 

PROBLEME  ACTUALE. 

Proiectul  de  lege  pentru  organizarea 
Bisericii  ortodoxe  rcmâne 

a  fost  depus  la  senat  din  partea  dlui  ministru  al  cultelor  şi,  in 
vremea  cea  mai  apropiată,  va  fi  adus  în  desbaterea  maturului 
corp,  spre  a  deveni  lege. 

Se  cade  să  ne  ocupăm  deaproape  de  acest  proiect,  menit 
să  hotărască  soartea  Bisericii  româneşti  pe  lungă  vreme,  să-i 
salteze  avântul  in  cele  religioase  şi  culturale,  sau  să  i  prindă 
aripile  ei  în  restricţiuni  şi  Îngrădiri,  menite  sâ-i  direcţioneze 
drumul,  după  alte  voinţe,  decât  cele  cari  trebue  să  îndrumtze 
şi  conducă  Biserica  lui  Dumnezeu  şi  a  creştinilor  drept  slăvitori, 
prin  credinţă,  nu  numai  prin  botez. 

Ne  vom  ocupa  acum  numai  de  proiectul  de  lege  nu  şi 
de  Statutul  de  organizare,  după  care  urmează  să  se  facă  aplicarea 
legii.  Pentrucă  statutul  trebue  să  fie  iniocm.it  de  Biserică  (art.  39); 
deşi  aceasta  aduce  cu  sine  imposibilitatea  de  a  fi  «alăturat» 
legii,  cum  se  spune  în  acelaş  articol  al  proiectului.  Dacă  Sta¬ 
tutul  se  întocmeşte  de  Biserică  atunci  trebue  mai  întâiu  să  fie 
votată,  promulgata  şi  pusă  in  practică  legea  de  organizare  pe 
întreagă  scara,  dela  parohie  până  la  congresul  naţional,  care 
singur  poate  întocmi  Statutul,  —  şi  atunci  nu  poale  fi  «alăturat» 
Ia  prezentarea  Proiectului  de  lege;  sau  dacă  totuşi  se  alătură  un 
Statut,  el  nu  poate  fi  « întocmit  de  Biserică ».  Prin  urmare  textul 
art.  e  un  non  sens;  nu  se  poate  sluji  la  doi  domni  deodată... 
Dar  noi  nici  nu  ne  putem  închipui  că  un  alt  factor  ar  îndrăsni 
să-şi  asume  răspunderea  pentru  întocmirea  Statutului,  câtă  vreme 
ar  mai  rămânea  scris  în  lege  că  «Biserica  îşi  va  regulamenta, 
conduce  şi  administra  prin  organele  sale  proprii  afacerile...» 
Iar  dacă  reprezentanţa  legală  a  Bisericii  întocmeşte  statutul  de 
ce  se  fie  aprobat  de  consiliul  de  miniştrii,  statutul,  ca  şi  even¬ 
tualele  lui  modificări?  Ori,  ia  art.  0,  alin.  din  urmă,  se  spune, 
că  regulamentele  întocmite  de  congres  în  cadrele  legii  şi  ale 
Statutului,  trebue  să  fie  propuse  M.  S.  Regelui  spre  aprobare. 
Adecă  regulamentele  făcute  în  cadrele  Statutului  se  supun  sanc¬ 
ţionării  Regale,  iar  Statutul  însuşi  se  aproabă  numai  de  consiliul 
de  miniştrii.  Cum,  e  mai  superioară  puterea  unui  for  politic, 
călător,  care  azi  e  şi  mâne  se  schimbă,  decât  puterea  Regala, 
care  se  cere  pentru  sancţionarea  unor  lucruri  de  mai  puţină 
importanţă,  cum  sunt  regulamentele  făcute  în  cadrele  statutului? 

Orice  om  cu  vedere  clară  şi  fără  rezerve  tăinuite,  de  alt 
erdin  decât  cel  bisericesc,  trebue  să  judece  aşa:  Legea  funda- 

mentală  de  organizare  se  votează  de  corpurile  legiuitoare  şi  se 
sancţionează  de  M.  S.  Ragele. 

Apoi,  Biserica  vine  să  o  pună  în  aplicare  şi  să-şi  întoc¬ 
mească  organizaţia  sa  de  jos  in  sus,  dela  adunarea  parohială 
până  la  cel  mai  înalt  for  legislativ,  Congresul,  care  îşi  întocmeşte 
Statutul  de  organizare  în  cadrele  legii  promulgate.  Acest  Statut, 
pentru,  înlăturarea  oricăror  susceptibilităţi,  va  fi  propus  direct 
M.  S.  Regelui  spre  sancţionare,  fără  vre-o  aprobare  consiliului 
de  miniştrii  şi  fără  a  trece  prin  corpurile  legiuitoare.  Iar  regu¬ 
lamentele,  toate  câte  vor  trebui  făcute  in  curgerea  vremii,  trebue 
să  aibă  valoare  prin  puterea  de  întocmire  independentă,  pe  care 
trebue  să  o  aibă  Congresul.  Ori  Statul,  prin  reprezentanţii  săi, 
are  deplină  încredere  în  reprezentanţa  cea  mai  înaltă  a  Bise- 
ricei  ortodoxe  româneşti,  ori  nici  această  Biserică  nu  poate  avea 
încredere  în  ticluirile  făcute  de  un  guvern  oarecare,  după  inte¬ 
resele  lui  politice.  Şi  atunci  Biserica  refuză  să  intre  in  vederile 
lui.  Una  din  două! 

Dar  să  trecem  ia  analiza  sistematică  a  proiectului  de  lege; 
cu  atât  mai  mult,  că  n'am  văzut  până  acum  aprecieri  in  nici  o 
altă  revistă  bisericească  şi  în  nici  un  ziar,  caşicând  noua  lege 
de  organizare  n’ar  prezenta  nici  o  importanţă  pentru  viaţa  bi¬ 
sericească  şi  nici  un  interes  pentru  viaţa  creştinească  a  celor 
aproape  14  milioane  de  credincioşi. 

El  prevede  5  Mitropolii  după  cele  5  provincii  româneşti, 
ridicându-se  şi  arhiepiscopia  Basarabiei  la  rangul  de  Mitropolie 
şi  luându-i-se  în  schimb  o  Episcopie,  a  Hoîinului,  pentru  Mitro¬ 
polia  Bucovinei,  ca  să  aibă  şi  aceasta  două  Eparhii. 

După  proiect  şi  în  conformitate  cu  textul  Constituţiei, 
Biserica  ortodoxă  română,  ca  Biserică  a  marei  majorităţi  a  ce¬ 
tăţenilor,  este  dominantă  în  statul  român,  şi  este  autocefală , 
adecă  neatârnată  de  orice  chiriarhie  dinafară,  păstrându-şi  în 
privinţa  dogmelor  unitatea  cu  Biserica  ecumenică  a  răsăritului. 

Articolul  4  însă,  este  inomis  necesar  să  se  formuleze  astfel: 
Biserica  ort,  rom.,  ca  Biserică  cutomană  îşi  va  regulamenta, 
conduce  şi  administra,  prin  organele  sale  proprii  afacerile:».. . 

Fără  această  recunoaştere  expresă  a  autonomiei  şi  fixarea 
ei  în  legea  fundamentală  de  organizare,  dacă  s’a  intrelăsat  la 
alcătuirea  Constituţiei,  Biserica  nu  poate  trăi,  oricâte  forme  şi 
oricât  fast  am  broda  în  jurul  unei  fiinţe,  căreia  i-s’a  retezat 
capul.  Dacă  proiectul  de  acum  s’a  alcătuit  tot  cu  concursul 
reprezentanţilor  Bisericei,  nu  ne  putem  dumeri  cum  au  abdicat 
dela  această  condiţie  de  viaţă,  cei  ce  au  semnat  proiectul  din 
toamna  anului  1923,  care  înzestra  Biserica  cu  deplină  autonomie? 
Numai  sunt  aceleaşi  persoane,  responsabile  înaintea  lui  Dum¬ 
nezeu  şi  a  oamenilor  bine  credincioşi?! 

In  fruntea  Bisericii  stă  Sf.  Sinod  compus  din  toţi  mitro¬ 
polit»,  episcopii  şi  arhiereii  vicari  în  funcţiune.  Sf  Sinod  este 
cea  mai  înaltă  autoritate  pentru  chestiunile  spirituale  şi  canonice 
şi  forul  suprem  pentru  chestiunile  bisericeşti  de  orice  natură. 
(Art.  5.)  Prin  această  atribuţie  a  sf.  Sinod,  proiectul  de  lege  sal¬ 
vează  principiul  ierarhic,  cerut  de  canoane  cu  privire  la  orga¬ 
nizarea  şi  conducerea  Bisericii.  Ori  care  ar  fi  formele  şi  mo¬ 
dalitatea  de  consultare  a  clerului  şi  a  poporului  prin  reprezen¬ 
tanţii  lor  în  diferitele  corporaţii  bisericeşti,  cuvântul  din  urmă 
II  are  în  totdeauna  ierarhia,  sf.  Sinod, 

Pe  lângă  sf.  Sinod  va  funcţiona  în  viata  administrativă, 
culturală,  fundatională  şi  epitropească,  Congresul  naţional  bise¬ 
ricesc.  Acesta  se  compune  din  câte  6  reprezentanţi  ai  fiecărei 
eparhii,  (2  clerici  şi  4  mireni),  delegaţi  pe  6  ani  de  adunările 
eparhiale  dintre  membrii  lor,  sau  dintre  alte  personalităţi  ale 
eparhiilor  respective.  După  cele  18  eparhii,  numărul  membrilor 
Congresului  naţional  bisericesc,  va  fi  36  preoţi  şi  72  mireni, 
cărora  se  adaugă  membrii  sf.  sinod  23,  in  total  131.  Congresul 
stabileşte  norme  obligatorii  pentru  Întreaga  Biserică. 

Organul  de  executivă  al  Congresului,  ca  şi  al  sf.  Sinod 
va  fi  un  Consiliu  central  bisericesc,  compus  din  '/,  clerici  şi  s/5 
mireni  (art.  7),  ca  organ  superior  administrativ  pentru  aface¬ 
rile  întregei  Biserici.  Credem,  că  trebuia  fixat,  în  însuşi  textul 
legii  numărul  membrilor  lui  (15,  din  fiecare  mitropolie  3,  1 
cleric,  2  mireni). 

Părţile  constitutive  ale  Bisericii  (art,  8)  sunt:  Parohiile, 
Protopopiatele,  Mănăstirile,  Episcopiile,  Arhiepiscopiile  şi  Mi¬ 
tropoliile.  Fiecare  parte  constitutivă  se  conduce  independent, 
de  altă  parte  constitutivă  de  acelaş  giad,  şi  prin  reprezentanţii 
săi  participă  ia  lucrările  părţilor  constitutive  superioare. 

Congresul  naţional  bisericesc,  se  constitue  din  membrii 
delegaţi  de  adunările  eparhiale. 

.  Principiul  constituirii  corporaţiilor  superioare  prin  dele¬ 
gaţie  are  avantajul  de*  a  putea  selecţiona  mai  bine  valorile 
morale  şi  culturale,  chemate  să  alcătuiască  forul  legislativ  cel 
mai  înalt  în  Biserică.  Ponorul  se  leagă  obicinuit  de  oamenii  din 
apropiere,  pe  care  îi  cunoaşte,  şi  cari  pot  interveni  ei  înşişi  în 
alegeri,  fără  să  fie  aceia  şi  cei  mai  chemaţi  la  cârma  trebilor 
bisericeşti.  Din  acest  punct  de  vedere  sistemul  de  reprezen¬ 
tare  prin  delegaţie  se  putea  aplica  şi  la  compunerea  adunării 
eparhiale,  lăsându  se  votul  direct  numai  in  parohie  şi  pentru 
adunarea  prolopopească,  care  este  mai  aproape,  mai  în  faţa 
credincioşilor.  Cu  aceasta  s’ar  fi  redus  şi  prea  multele  alegeri, 
cari  şi  aşa  nu  trezesc  prea  mult  interes. 

Experienţele  din  trecut,  sub  regimul  «Statutului  organic» 
nu  odată  ne-au  sugerat  şi  ideea  unei  adunări  parohiale  mai 
restrânse,  ori  a  unui  comitet  (consiliu)  parohial  mai  larg,  care 
prin  delegaţia  obştească  a  tuturor  membrilor  parohiei,  ar  fi 

chemat  să  rezolve  anumite  însărcinări,  să  soluţioneze  anumite 
chestiuni  mai  delicate,  cari  adeseori  ridică  valuri  in  massa  largă 
a  poporului,  turbură  liniştea,  strică  armonia  satelor  şi  crează  o 
atmosferă,  uneori  aşa  de  neprielnică  vieţii  bisericeşti.  In  deosebi 
acum,  până  s’ar  fi  introdus  poporul  pretutindenea  în  noul  fel 
de  organizaţie  bisericească,  această  corporaţie  parohială  re* 
strânsă  la  fruntaşii  vieţii  săteşti,  credem  că  ar  fi  fost  un  bine. 
Saşii  din  Ardeal,  cu  o  incontestabilă  tradiţie  culturală  şi  edu¬ 
caţie  civică,  au  această  întocmire,  care  fereşte  biserica  lor  de 
frământări  în  massele  largi  ale  poporului,  la  alegeri  mai  ales. 

Corporaţia  de  bază  pentru  întreaga  organizaţie  biseri¬ 
cească  este  adunarea  parohială  (sinodul).  Membri  ai  acestei 
adunări  sunt  bărbaţii  majori,  de  sînestătătorî,  nepătaţi,  cari 
îşi  îndeplinesc  obligaţiile  lor  morale  şi  materiale  îaţă  de  bi¬ 
serică  şi  aşezămintele  ei  (art.  8).  Remarcăm  cu  bucurie  pre¬ 
cizarea  obligaţiilor,  faţă  de  textul  d>n  Statutul  nostru  or¬ 
ganic,  care  spunea  vag  «datorinţele  parohiale».  Dar  nici  în 
proiectul  nou  nu  e  tot  ceea  ce  trebue  să  stea  la  baza  îndrep¬ 
tăţirii  de  a  lua  parte  Ia  conducerea  bisericească.  Textul  pro¬ 
iectului  trebue  să  se  întregească  astfel:  «cari  îşi  îndeplinesc 
obligaţiile  lor  religioase,  morale  şi  materiale...»  In  adevăr  pentru 
a  avea  drepturi  intr’o  instituţie  pur  spirituală,  al  cărei  scop 
principal  este  mântuirea  sufletelor,  se  cere  ca  mai  întâi  să  fiii 
în  clar  cu  sufletul  tău,  să  ai  grija  Iui  în  aşa  măsură,  ca  să  pri¬ 
sosească  râvna  ta  şi  pentru  alţii.  Unul  carele  deşi  s’ar  mărtu¬ 
risi' credincios  ai  bisericii  şi  şi  ar  plăti  taxele  şi  cotizaţiile  de 
membru,  încă  nu  poate  avea  dreptul  să  îndrumeze  cu  votul 
său  viaţa  Bisericii,  câtă  vreme  se  ţine  departe  dela  practica  re¬ 
ligioasă,  ori  atitudinea  lui  de  viaţă  nu  este  în  perfectă  concor¬ 
danţă  cu  cerinţele  şi  principiile  moralei,  propoveduită  de  Bi¬ 
serică. 

Precizarea  criteriilor  de  apreciare  în  acest  sens  este  o 
necesitate  a  vremii,  pentru  ca  să  fie  eschişi  din  listele  adună¬ 
rilor  parohiale  şi,  prin  aceasta  din  toate  corporaţiile  superioare, 
cei  ce  nu  trăesc,  in  viaţa  lor,  după  normele  religioase  şi  mo¬ 
rale  propoveduite  şi  practicate  de  Biserică.  Criterii  clare  de 
apreciare  trebue  să  fie  date  în  Statutul  de  aplicare  a  legii,  pre- 
cizându-se  în  mod  pozitiv  obligaţiile  religioase,  cari  să  fie  îm¬ 
plinite,  după  practica  obicinuită  a  Bisericii,  iară  în  privinţa 
obligaţiilor  morale  fixându-se  măcar  anumite  oprelişti,  pentru 
a  se  înţelege  deplin  calificativul  de  «nepătat».  Prin  aceasta  s’ar 
înlătura  elementele  nepotrivite,  nedemne  şi  nechemate  să  aibă 
un  ascendent  asupra  vieţii  bisericeşti  şi  creştineşti.  Fără  de 
această  măsură  cu  greu  ne  vom  apropia  de  soluţionarea  pro¬ 
blemei  religioase,  câtă  vreme  vor  f(  lăsaţi  să  stea  alături,  prin 
aceeaşi  încuviinţare  a  Bisericii  şi  cu  aceleaşi  drepturi  cei  răi 
cu  cei  buni,  cei  credincioşi  cu  cei  ce  iau  In  bătaie  de  joc  cre¬ 
dinţa,  cei  religioşi  alături  cu  ateii,  declaraţi  ori  nemărturisiţi. 
O  jurăţire  a  atmosferei  se  impune  măcar  in  Biserică. 

Membrii  adunărilor  parohiale,  grupaţi  pe  circumscripţii 
electorale  aleg  pe  membrii  mireni  ai  adunării  protopopeşti  şi 
ai  celei  eparhiale,  de  sine  înţeles  numai  dintre  ceice  sunt  luaţi 
în  vre-o  listă  parohială.  Despre  acest  lucru  vor  trebui  să  facă 
dovadă,  atunci  când  cer  încrederea  parohienilor  pentru  a-i  re¬ 
prezenta  într’o  corporaţie  superioară.  Membrii  preoţi  ai  adu¬ 
nărilor  protopopeşti  şi  eparhiale,  în  proporţie  de  l/3  cltr*  8/s 
mireni,  se  aleg  în  colegii  preoţeşti  (art.  9j. 

Atât  adunările  parohiale  şi  protopopeşti  cât  şi  cele  epar¬ 
hiale  îşi  aleg  un  organ  executiv,  un  consiliu  (comitet,  consistor) 
pentru  conducerea  şi  administrarea  afacerilor,  care  Ia  proto- 
popie  şi  eparhie  se  va  alcătui  din  */3  clerici  şi  %  mireni  (art.  10). 

Proiectul  de  lege  provede  alegerea  episcopiior  şi  mitro- 
poliţilor  de  cătră  Congresul  naţional  bisericesc  împreună  cu  adu¬ 
narea  eparhiei  vacante  (art.  12).  Mi  se  pare  atât  de  fără  rost 
această  măsură  încât,  până  la  definitiva  stilizare  a  legii,  nădăj¬ 
duim  să  se  revină  la  smgura  normă  dreaptă:  episcopul  să  fie 
ales  de  către  adunarea  eparhiei,  iară  mitropolitul  de  către  adu¬ 
narea  mitropoliei  împreună  cu  delegaţii  eparhiilor  sufragane, 
în  proporţie  egală,  jumătate  din  arhiepiscopie  şi  jumătate  din 
celelalte  eparhii  şi  cu  concursul  eventual  unui  număr  proporţional 
de  membrii  ai  Congresului. 

In  ce  priveşte  candidaţii  Ia  episcopat  este  o  necesitate 
arzătoare  aflarea  a  altei  modalităţi  de  recrutare.  Norma  ce  se 
uzitează  şi  în  alte  biserici  ortodoxe,  autocefale,  ni  se  pare  mult 
mai  demnă.  Sf.  Sinod  alcâtueşte  în  fiecare  an,  ori  din  3  în  3 
ani  lista  celor  socotiţi  de  el  vrednici  să  îmbrace  înalta  demnitate 
episcopală.  Lista  alcătuită  de  sf.  Sinod  se  înaintează  guvernului 
spre  luare  la  cunoştinţă,  cu  dreptul  firesc  al  escepţionării,  din 
punctul  de  vedere  al  statului.  Iar  alegerea  ierarhilor,  să  se  poată 
face  numai  dintre  cei  cuprinşi  în  lista  aprobată  de  sf.  Sinod 
şi  de  guvern,  la  scaunele  vlădiceşti,  ca  şi  arhiereii.  Această  practică 
ar  prezenta  mari  avantajii.  S’ar  afirma  odată  mai  mult  principiul 
ierarhic  în  organismul  bisericesc  Ar  înlătura  odată  pentru  tot 
deauna  imputarea  de  a  putea  ajunge  candidaţi  la  episcopie  oameni 
caii  s’au  ţinut  departe  de  preocupări  bisericeşti,  au  stat  în  slujbe 
lumeşti  mai  rentabile,  pentru  ca  la  momentul  oportun  să  se 
prezinte  ca  pretendenţi  sprijiniţi  pe  anume  simpatii,  ori  prie¬ 
tenii.  Ar  îndruma  apoi  statornic,  spre  anume  îndeletniciri,  cu  anume 
atitudine  din  viaţă,  pe  ceice  nădăjduesc  un  viitor  de  înălţare 
In  Biserică  şi  n’ar  lăsa  să  tânjască,  —  văzându-şi  nădejdile  spul¬ 
berate  de  veleităţi  străine  de  biserică,  —  pe  ceice  şi-au  închinat 
viaţa,  consacrându-se  slujbei  bisericeşti  spre  mai  înaltă  chemare. 
In  sfârşit  practica  aceasta  ar  înlătura  cazul  de  conflict 
nedorit,  când  eventual  un  episcop  ales,  n'ar  fi  propus,  de  un 
guvern  oarecare,  spre  confirmare,  din  partea  M.  S.  Regelui. 
Candidaţii,  fiind  Încuviinţaţi  odată  de  guvern,  din  punctul  de 

vedere  aî  Statului  românesc,  căci  numai  de  aceasta  poate  fi  vorba, 
numai  pot  fi  escepţionaţi  ulterior,  când  corporaţiile  electorale 
n’ar  alege  decât  dintre  candidaţii  trecuţi  pe  lista  sf.  sinod.  Lista 
s’ar  alcătui  la  propunerea  membrilor  Sf.  Sinod,  fiecare  pentru 
eparhia  sa.  Oricine  ar  putea  fi  propus  şi  de  un  alt  episcop, 
s’au  ar  putea  cere  însuşi  candidatul  înscrierea  sa  în  listă.  In 
acest  caz  şi-ar  face  autobiografia,  şi-ar  înainta  lucrările  tipărite 
precum  şi  dovezile  despre  activitatea  sa  pe  teren  bisericesc. 
In  felul  acesta  s’ar  selecţiona,  din  bună  vreme  ceice  înşişi  râv¬ 
nesc,  ca  şi  ceice  ar  îi  găsiţi  vrednici  de  opinia  publică  să  fie 
trecuţi  printre  viitorii  arhierei.  Şi  în  vederea  acestui  scop  s’ar 
creia  o  atmosferă  in  jurul  numelui  lor,  care  le-ar  impune  să  se 
poarte,  să  trăiască  şi  să  se  pregătească,  ca  nişte  viitori  episcopi. 

Alegerea  arhiereilor  vicari,  dela  Mitropolie,  s’ar  face  tot 
dintre  cei  trecuţi  pe  lista  sf.  Sinod.  In  privinţa  alegerii  proto¬ 
popilor  şi  preoţilor  parohi,  proiectul  nu  spune  nici  o  vorbă, 
deşi  aceştia  sunt  organe  de  importanţă  în  organismul  bisericesc, 
cari  lucrează  pe  răspunderea  proprie.  Se  va  lămuri  în  statutul 
de  aplicare  a  legii?  Ne  vom  spune  atunci  părerile. 

Pentru  judecata  bisericească,  proiectul  de  lege  (art.14)  prevede 
anumite  instanţe  judecătoreşti:  Un  Consistor  spiritual  eparhial 
ca  prima  istanţă,  un  Consista  spiritual  superior  pe  lângă  sf. 
Sinod,  ca  istanţă  de  apel  recurs  şi  reviziune  şi  pentru  asigu¬ 
rarea  unităţii  de  jurisprudenţă.  Consistoriile  spirituale  eparhiale 
pot  instituijudecătorii  bisericeşti  şi  la  protopopiate,  pentru  cauze 
mai  mici.  Constituirea  şi  competenţa  acestor  instanţe,  precum  şi 
procedura  judecăţii  le  va  determina  un  regulament  întocmit  de 
sf.  Sinod.  In  privinţa  instanţelor,  judecătoreşti.  —  o  istituţie  nouă 
faţă  de  organizaţia  bisericei  noastre  ardelene,  luându-se  consi- 
storului  (consiliului)  atribuţia  de  for  judecătoresc,  —  deocamdată 
spunem  atâta,  că  membrii  acestor  instanţe  la  protopopie,  şi 
eparhie  ca  şi  patriarhie,  nu  pot  fi  numiţi  ci  trebue  să  fie  aleşi 
de  către  adunările  protopopeşti,  eparhiale  şi  Congresul 
bisericesc-naţional,  sub  prezidiul  ordinar  al  acestor  corporaţii. 
Altfel  această  instituţie,  chiemată  să  Introducă  în  Biserică  o  mai 
severă  disciplină,  în  cler  ca  şi  în  popor,  poate  să  fie  expusă 
fluctuaţiilor,  cari  i-ar  stâtigini  rostul  prin  lipsa  de  siguranţa 
stabilităţii. 

Găsim  că  este  bună  separarea  judecăţii  bisericeşti  de  ad¬ 
ministraţie  bisericească.  Şi  e  firesc  ca  hotărârile  instanţelor  bise¬ 
riceşti  să  fie  executate  de  organele  bisericeşti.  Dar  întrucât 
aceste  organe  nu  dispun  de  forţa  executivă,  in  caz  de  nesupu¬ 
nere,  nu  pricepem  şi  nu  putem  admite  a  se  recurge  ia  inter¬ 
venţia  Ministerului  de  culte,  care  poate  interveni  şi  poate  lăsa 
lucrul  baltă,  dacă  nu  va  vrea  să- i  dea  chiar  altă  întorsătură.  Biserica 
trebue  să  aibă  însă  siguranţă,  că  hotărârile  ei  sunt  executorii, 
în  chestiuni  bisericeşti  de  orice  nuanţă.  Şi  atunci  legea  trebue 

să  prevadă,  că  în  caz  de  nesupunere,  organele  statului  execută 
sentinţele  organelor  bisericeşti,  ridicate  la  valoare  de  drept,  la 
simpla  cerere  a  forului  bisericesc  competent. 

Judecarea  ierarhilor  se  face  în  prima  şi  ultima  instanţă  de 
cătră  Sf.  Sinod,  iar  pentru  delicte  ordinare  şi  politice  de  cătră 
Înalta  Curte  de  casaţie. 

Cheltuielile  de  întreţinere  {arf.  20)  a  întregului  organism  biseri¬ 
cesc  (cult,  slujitori,  aşezăminte)  se  vor  acoperi  din  mijloacele  proprii 
bisericeşti  In  scopul  acesta  Ministerul  cultelor  dă  în  admini¬ 
strarea  Bisericii  averile  şi  fondurile  pe  cari  le- a  administrat  până 
acum  pentru  părţile  constitutive  ale  Bisericii,  cari  în  vechiul 
Regat  nu  aveau  dreptul  de  a  poseda  averi  proprii.  Când  mijloa¬ 
cele  Bisericii  sunt  insuficiente  pentru  acoperirea  cheltuielilor, 
Ia  cerere,  Statul  pune  la  dispoziţia  Bisericii  sumele  necesare 
spre  completare,  după  normele  generale  stabilite  prin  lege  şi 
în  armonizare  cu  salariile  funcţionarilor  publici,  veniturile  ele 
rului  şi  plata  funcţionarilor  eclesiastici.  Ajutoarele  acordate  de 
stat,  —  după  constatarea  necesităţilor  şi  veniturilor,  de  cari  dispun 
părţile  constitutive  bisericeşti,  —  vor  fi  puse  la  dispoziţia  orga¬ 
nelor  administrative  bisericeşti  cu  precizarea  destinaţiunii  lor. 
Aceste  organe  trebue  să  poarte  conturi  şi  registre  de  evidenţă 
după  cari  să'  se  poată  controla  de  Minister  dacă  sumele  au  fost 
întrebuinţate  după  destinaţiunea  lor.  Şi  in  acest  scop  alegerile 
şi  numirile,  în  posturile  subvenţionate  de  stat,  vor  fi  comunicate 
Ministerului  de  culte. 

Pentru  trebuinţele  generale  bisericeşti,  în  vederea  îndepli¬ 
nirii  misiunii  religioase,  culturale  şi  filantropice  a  Bisericii,  se 
prevede  înfiinţarea  unui  fond  general  bisericesc  şi  pentru  admi¬ 
nistrarea  acestui  fond  o  Eforie  a  Bisericii  ortodoxe  române ,  ca 
organ  executiv  al  consiliului  central. 

Nu  putem  pricepe  de  ce  proiectul  vrea  să  creeze  in  sânul 
consiliului  central  un  organ  a  parte,  pentru  administrarea  unui 
fond,  creiat  din  averile  bisericii,  din  donaţîuni,  din  contribuţiuni 
aprobate  de  Congres,  din  cotele  eparhiilor  şi  din  sumele  vărsate 
de  stat.  Părţile  con  titutive  ale  Bisericii:  eparhii,  protopopiate, 
parohii,  cari  sunt  «persoane  morale,  cu  dreptul  şi  datoria 
a  păstra  şi  aduna  averi  mobile  şi  imobile,  de  orice  feb  işi  pot 
administra  averile  şi  fondurile  prin  consiliile  lor.  Consiliul  central 
să  nu  poată  fi  înzestrat  cu  această  încredere,  să  fie  nevoie  de 
o  epitropisire  specială? 

Mi  se  pare,  că  aici  legea  vrea  să  introducă  tuto  râtul 
Ministerului  de  cui  t e  asupra  Bisericii.  Aşa  apare  din  felul 
compunerii  acestei  Eforii  cu  un  membru  numit  de  minister. 
Un  membru  numit  de  alt  factor  în  organismul  unei  instituţii 
autonome,  dărâmă  însăşi  autonomia,  şi  noi  nu  voim  să  abdicăm 
dela  autonomia  Bisericii  odată  cu  capul.  Căci  In  felul  cum  e 
prevăzută  de  proiect  această  Eforie,  care  stă  «deopotrivă  sub 

controlul  Ministerului  de  culte  şi  al  consiliului  centra!  şi  în  di¬ 
rectă  legătură  cu  ele»,  —  ea  numai  este  «organul  executiv  al 
consiliului  central»,  ci  organul  ministerului  în  casa  Bisericii 
vechea  «Casă  a  Bisericii»  sub  altă  formă,  care  ar  avea  drept 
de  amestec  şi  în  administrarea  averilor  eparhiale  şi  cu  care  nu 
ne  putem  învoi,  pentrucă  tot  streină  rămâne  de  fiinţa  Bisericii. 

In  sfârşit  chestiunea  cea  mai  gravă.  Prin  proiectul  de  lege 
Statul  îşi  rezervă  «dreptul  superior  de  inspecţiune  şi  control 
asupra  Bisericii  şi  organelor  ei,  pe  care  ii  exercită,  prin  Mini¬ 
sterul  cultelor,  potrivit  legii  de  organizare  a  acestui  Minister», 
iar  «controlul  financiar  se  va  exercita  conform  unui  regulament 
Întocmit  de  ministerul  cultelor  şi  cel  al  Finanţelor». 

Aici  se  preconisează  dreptul  de  amestec  direct  şi  nelimitat 
al  organelor  de  stat  în  viaţa  internă  a  bisericii;  lucru  împotriva 
căruia  Biserica  e  datoare  a  se  ridica  prin  reprezentanţii  ei,  c  u 
ultima  energie,  pentru  a  nu  îngădui  să  devină  lege  ten¬ 
dinţa  de  sugrumare  premeditată  a  autonomiei. 

Nu  pricepem  nici  decum  organul  bisericesc  dela  noi, 
care,  prin  condeiul  unui  om  cu  pretenţii  de  veche  expe¬ 
rienţă  pe  terenul  unei  organizaţii  autonome  şt  constituţio¬ 
nale,  poate  scrie:  «Astfel  deci  noul  Proiect  şi  noul  Statut 
de  organizare  nu  diferă  în  privinţa  principiilor  fundamen¬ 
tale  conducătoare,  de  Statutul  organic  şagunian».  Nu  poate  fi 
aceasta  decât  o  lunecare  de  gândire  nehotărâtă  ori  nelămurită, 
câtă  vreme  acelaş  scrie  în  continuare:  «...mirenii  vor  forma  a 
cincia  roată  la  car». . .  «toate  concluzele  adunării  eparhiale  sunt 
supuse  aprobării  episcopului.  Această  dispoziţie  e  cu  totul  lip¬ 
sită  de  temei»...  şi  face  rezultatul  muncii  eparhiilor  printr’aceea 
ilusoriu,  că  se  face  atârnător  de  bunăvoinţa  episcopului».  Iar 
cu  privire  la  cuprinsul  §-ului  153  din  Statut  spune:  «s’ar  putea 
deduce  că  eparhia  o  cârmueşte  episcopul  singur  în  mod  ab¬ 
soluţi  st  ic,  iar  adunarea  eparhială  şi  consiliul  eparhial  ar  fi 
numai  nişte  organe  ajutătoare,  pe  care  le  poate  folosi  episcopul 
după  placul  său».  Mângâierea  pe  care  o  găseşte  în  §.  182  e 
pur  platonică,  dacă  se  văd  drepturile  consiliului  eparhial  în  art. 
193—203.  Şi  încheie  acelaş  scriitor,  comentând  raportul  de  drept 
dintre  biserică  şi  stat:  «Ciudată  autonomie  aceasta!»  —  Şi  pe 
lângă  aceste  constatări  susţine  totuşi  că  «alcătuitorii  noului  pro¬ 
iect  de  lege  şi  statut  nu  s’ar  fi  abătut  mult  dela  principiile 
fundamentale  conducătoare  din  Statutul  organic  şagunian»  — 
măcar  că  autonomia  e  o  ciudăţenie,  episcopatul  absolutistic  şi 
mirenii  a  5-a  roată.  Ciudat  raţionament,  zic  eu! 

Ce  am  fi  fost  noi  în  stare  să  facem  în  trecut  când  un  alt 
factor  ar  fi  îndrăznit  să-şi  aroage  dreptul  de  control  şi  de  in¬ 
specţie  asupra  organelor  Bisericii?!  Guvernul  ungar,  când  a 
îndrăznit  să  trimită  un  comisar  ca  să  asiste  numai  ia  o  adunare 
bisericească  a  fost  îmbrâncit  afară,  ori  scos  frumuşel  de  braţ, 

dar  nici  nu  s'a  desbătut  în  faţa  lui,  necum  să  I  se  recunoască 
drept  de  control  şi  inspecţie. 

De  s’a  întâmplat  să  reclame  cineva  din  sinul  Bisericii  la 
guvern  —  erau  şi  în  trecut  mentalităţi  strâmb  formate,  cari  ne- 
putându-şi  vajidita  veleităţile  personale  în  cuprinsul  organismului 
bisericesc,  se  adresau  factorilor  din  afară  —  guvernul  străin  de 
noi  şi  duşman,  n’a  îndrăznit  nici  odată  să  se  amestece  în 
daravelile  interne  ale  Bisericii.  In  cazul  cel  mai  favorabil  re- 
clamantulului,  se  cereau  dosarele,  se  examina  faptul  dacă  a  fost 
respectată  legea,  dacă  formele  de  procedură  au  fost  îndepli¬ 
nite  —  şi  atât.  Nu  s’a  întâmplat,  pe  cât  ştim,  nici  odată  să  fi  in¬ 
tervenit  direct  autoritatea  statului,  să  se  fi  amestecat  în  fondul 
vreunei  chestiuni.  Intr’un  singur  caz,  mi-se  pare,  ministrul  a 
atras  atenţiunea  ierarhului,  în  mod  particular.  Aşa  se  respecta 
autoritatea  Bisericii  din  partea  Statului  duşman  şi  asupritor.  Şi 
aşa  se  înţelegea  şi  se  manifesta  dreptul  de  supremă  inspecţiune 
a  Majestâţii  Sale,  şi  nu  a  Statului.  Şi  acum  Statul  român  tinde 
să  aibă  dreptul  superior  de  inspecţmne  şi  control  şi  asupra  or¬ 
ganelor  Bisericii.  Dacă  Statul  vrea  să  facă  acum  din  toate  pro¬ 
vinciile  Bisericeşti  unite,  provincie  administrativă,  ca  de  pildă 
un  judeţ  oarecare,  e  bine  să  o  ştim  lămurit,  ca  să  fim  în  clar 
că  în  fruntea  eparhiilor  avem  prefecţi,  cari  şi  pe  mai  departe 
pleacă  şi  vin  cu  guvernele  trecătoare,  că  protopopii  sunt  ad¬ 
ministratorii  de  plasă  şi  preoţii  —  mai  ştim  noi  ce?  —  dar  toţi 
expuşi  tuturor  capriciilor  celor,  pe  cari  «legea  de  organizare  a 
Ministerului  cultelor»  va  binevoi  să-i  trimeată  pe  capul  lor. 

Ori  se  mărgineşte  Statul  la  dreptul  de  supremă  inspecţiune 
a  M,  S.  şi  renunţă  cu  desăvârşire  la  tendinţa  de  a  avea  un 
drept  superior  de  inspecţiune  şi  control,  ori  apoi  Biserica  e  da¬ 
toare  să  împiedece  proiectul  de  a  deveni  lege,  cu  orice  mijloace 
constituţionale.  Libertatea  bisericii  trebue  salvată. 

O  atitudine  hotărâtă  şi  energică  a  ierarhiei  noastre,  —  a  sf. 
Sinod,  secondată  de  toţi  preoţii,  deputaţi  şi  senatori  cărora 
nu  se  poate  să  nu  li  se  adaugă  şi  mulţi  creştini,  cu  adevărat 
credincioşi,  —  nu  va  îngădui  guvernului  să  sfideze  instituţia,  care 
are  origine  dumnezeească.  Reuşita  guvernului  în  intenţiunile 
sale  va  răsfrânge  răspund area  asupra  celor  ce  n’au  ştiut,  ori 
n’au  vrut  să-şi  facă  datoria  de  apărare  a  patrimoniului  sfânt, 
moştenit  dela  înaintaşi.  Preotul  M.  Şelceanu. 


Evanghelia  vrea,  după  cum  s’a  exprimat  cineva  cu  drep¬ 
tate,  —  să  transforme  socialismul,  care  se  întemeiază  pe  lupta 
dintre  interese  contrare,  într’un  socialism,  care  să  se  sprijine  pe 
conştiinţa  unei  comunităţi  sufleteşti. 

In  acest  înţeles,  misiunea  socială  a  Evangheliei  niciodată 
nu  va  putea  fi  întrecută.  tiarnack. 

Problema  catehizării  ortodoxe  câştigă  deslegări  şi 
isbânzi  practice.  Am  afirmat  şi  până  acum  cu  convingere  şi 
pasiune  că  opera  de  catehizare  rezolvă  una  din  cele  mai  esen¬ 
ţiale  probleme  ale  pedagogiei  creştine  şi  naţionale. 

Oricât  s’ar  osteni  ideologia  laică  şi  concepţia  economistă 
să  găsească  o  formulă  magică  de  refacere  a  vieţii  româneşti  — 
nu  vor  isbuti  câtă  vreme  ele  vor  aluneca  pasive  pe  lângă  fac¬ 
torul  sufletesc  care  trebuie  să  fie  preocuparea  centrală  a  ori¬ 
cărei  intreprinderi  de  reorganizare,  şi  de  reconstrucţie  a  vieţii 
sociale. 

Viaţa  unui  popor  este  alcătuită  din  infinite  forme  analitice 
ale  unei  profunde  sinteze  spirituale.  Forţa  dinamică  şi  vitală 
care  pune  în  funcţiune  vastele  rezorturi  ale  vieţii  sociale,  este 
elaboratul  unui  motor  interior:  conştiinţa  morală,  voinţa  de  ide¬ 
alizare  progresivă  —  adică  tendinţa  către  ascensiune  spirituală 
din  ce  în  ce  mai  entuziastă  şi  mai  universală.  —  Viaţa  omenirii 
sporeşte  in  extensiune  in  măsura  în  care  ea  creşte  în  adâncime. 

In  acest  înţeles  civil'zaţia  adevărată  şi  cultura  valabilă,  sunt 
numai  Infăţişeri  ale  intensităţii  spirituale  —  adică  ale  unei  pro¬ 
funde  vieţi  lăuntrice. 

Atâtea  creaţiuni  culturale  reale  vom  putea  realiza  câtă  su¬ 
perioritate  morală  vom  putea  coborâ  în  esenţa  vieţii  noastre 
sufleteşti. 

Capacitatea  culturală  a  unui  neam  va  fi  deapururi  în  funcţie 
de  fundamentele  etice  ale  fiinţii  lui  spirituale.  Educaţia  reli¬ 
gioasă  ne  apare  deci  ca  un  mijloc  sigur  de  spiritualizare  — 
deci  ca  o  rezervă  neistovită  de  perspective  culturale  şi  de  po¬ 
sibilităţi  de  creaţiuni  ideale. 

De-asupra  tuturor  convulsiunilor  sterpe  ale  vieţii  contem¬ 
porane  se  încheagă  în  omenire,  fără  să  băgăm  aproape  de 
seamă,  o  vastă  solidaritate  în  jurul  acestei  concepţii ;  iar  lu¬ 
crarea  de  care  vrem  să  vorbim  este  un  rod  ales  al  inspiraţiei 
şi  orientării  idealiste  prin  care  autorii  ei  cred  că  vor  putea  în¬ 
viora  şi  tecunda  energiile  spirituale  ale  naţiei  noastre  creştine 
şi  ortodoxe. 

Mâ  gândesc  la  cartea  de  curând  ieşită  Ia  lumină:  < Istoria 
biblică  in  chipuri >  a  Părinţilor  E,  Todoran  şi  Qh,  Maior  ambii 
profesori  la  Şcoala  normală  tAnireiu  Şaguna »  din  Sibiu. 

Năzuind  să  prindă  de  sufletul  elevilor  lor,  cât  mai  organic 
puterea  şi  criteriul  etic.  aşa  cum  se  desprinde  ei  din  învăţătura 
Mântuitorului,  şi-au  controlat,  şi-au  verificat  şi  interpretat  zi  de  zi 
experienţele  lor  de  laborator  catehdic,  şi  au  ajuns  de  grabă  la 
certitudinea  necesităţii  unui  metod  psihologic  de  eficacitate,  In 
statornicul  lor  misionarism  educativ. 

Din  aceasta  preocupare  şi  experienţă  a  rezultat  atât  de 
utilul  material  biblic  intuitiv  cuprins  în  cartea  mai  sus  amintită. 

O  istorie  biblică  In  chipuri,  în  felul  lucrării  de  faţă,  noi 
n’am  avut  până  acum.  Albumul  biblic  cunoscut  şi  ieşit  din  ofi¬ 
cină  eterodoxă,  este  lipsit  de  preocupări  metodice  şi  impropriu 
pentru  un  învăţământ  intuitiv. 

Infăţişându  ne  39  de  icoane  din  V.  T.  şi  59  din  N.  T„ 
alese  potrivit  programei  analitice  în  vigoare,  autorii  au  urmărit 
«să  fixeze  tema  lecţiei  şi  indicând  pentru  tratare  în  paranteză 
cartea,  capitolul  şî  unde  a  fost  necesar  şi  versul  din  Sf.  Scrip¬ 
tură,  iar  sub  ele  exprimând  prin  cuvintele  Sf.  Scripturi  (ediţia 
şaguniană)  ideea  generali  la  care  trebuie  să  ajungă  lecţia,  lă¬ 
sând  formularea  definitivă  In  sarcina  propunătorului». 

Chipurile  sunt  prezentate  în  proporţii  satisfăcătoare  pentru 
scopul  intuirii  —  limpede  schiţate  şi  expresive  din  punctul  de 
vedere  al  substratului  psihologic  şi  al  fizionomiei  morale.  — 
Cele  mai  multe  sunt  împrumutate  din  biblia  fericitului  Şaguna 
rar  altele  din  reproduceri  după  tabjouri  celebre. 

Cateheţii  vor  avea  deci  la  îndemână  un  foarte  preţios  material 
intuitiv  şi  lucrarea  lor  de  formare  a  conştiinţii  religioase  şi  de 
desăvârşire  a  voinţii  morale,  va  fi  în  chip  s'mţitor  ajutată  şi 
uşurată.  —  Ei  vor  fi  îndemnaţi  să  facă  apel  mai  des  la  textul 
Sf.  Scripturi  pentru  lămurirea  circumstanţiată  a  icoanei  respec¬ 
tive  şi  deci  să  nu  se  mai  mulţumească,  din  motive  de  como¬ 
ditate  cu  expeditiva  dar  insuficienta  şi  uneori  atât  de  denaturata 
informaţie  cuprinsă  prea  stângaci  în  unele  manuale  de  istorie 
biblică. 

Oricine  doreşte  să  facă  din  Învăţământul  religios  o  reali¬ 
tate  vie,  substanţială  şi  reformatoare  pentru  viaţa  sufletească  a 
copiilor,  va  trebui  să  pună  la  contribuţie  neapărat  lucrarea,  să¬ 
vârşită  intru  mari  jertfe  materiale,  a  profesorilor  Todoran  şi 
Maior. 

Cu  aceste  preţuiri  o  recomandăm  călduros  colegilor  preoţi 
şi  profesori,  în  credinţa  că  ea  câştigă  deslegări  şi  izbânzi  prac¬ 
tice  pentru  problema  catehizării  ortodoxe  în  ţara  noastră.1 

Dr-  Gr.  Cristescu. 

♦ 

„La  cîne  ne  vom  duce  ?. 12  meditaţii  pastorale  de 
Pr.  Dr  Or.  Cristescu,  profesor  la  academia  teologică  «Andre- 
iană»  din  S;biu,  «Biblioteca  bunului  păstor»  pag.  40.  Preţul 
Lei  20-—. 

Mai  prin  anii  trecuţi  şi  subsemnatul  am  scris  şi  am  mi¬ 
litat  mult  prin  reviste  pentru  o  întoarcere  a  năzuinţelor  noastre 

1  Se  poate  comanda  la  autori  Şc.  Normaţi  «Andrei  Şagtsna»  Sibiu 
costul  45  lei  plus  5  lei  ramburs.  Comitetele  şcolare  şi  cele  parohiale  vor 
putea  sa  şi-o  procure  din  fondurile  respective  afectate  înfiinţării  de  bi¬ 
blioteci. 

preoţeşti,  tot  mai  mult  spre  psrtea  Măriei,  spre  misiunea  in¬ 
ternă,  spre  evanghelizarea  şi  spiritualizarea  sufletelor.  Aş  mai  fi 
avut  poate  de  spus  unele-altele  in  legătură  cu  aceste  chemări 
ale  vremilor  nouă,  dar  de  3  ani  trecuţi  am  apucat  cu  redac¬ 
tarea  gazetei  «Lumina  Satelor»  în  care  am  încercat  şi  încerc  să 
pun  în  praxă  feliul  cum  înţeleg  eu  evanghelizarea  în  împreju¬ 
rările  de  azi.  De  lângă  această  gazetă  şi  dela  masa  mea  de 
muncă  obositoare,  m’am  bucurat  şi  mă  bucur  din  tot  sufletul 
când  şi  de  ici  şi  din  colo  am  auzit  ridicându-se  glasuri  nouă 
de  evanghelizatori  şi  secerători  harnici  şi  înţelegători  ai  cerin¬ 
ţelor  pastorale  din  vremile  noastre. 

Un  astfel  de  glas  nou,  pe  care  îl  urmăresc  de  multă  vreme 
cu  toată  simpatia  şi  dragostea  ce  leagă  sufletele  cuprinse  şi 
aprinse  de  acelaş  fior,  este  şi  al  părintelui  Gr.  Cristescu.  Pă¬ 
rintele  Cristescu  este  un  om  nou  aici  in  Ardeal.  Dar  nu  în 
acest  înţeles  este  un  om  nou  că  a  venit  la  noi  din  Craiova,  ci 
prin  feliul  şi  concepţia  şi  căldura  de  viaţă  creştină  pe  care  o 
predică.  Cine  l  a  auzit  vorbind  pe  părintele  Cristescu,  şi-a  dat 
îndată  seamă  că  are  în  faţa  lui  un  creştin  care  vorbeşte  dela 
picioarele  Crucii.  Cine  l  a  auz  t  vorbind,  şi-a  putut  da  seama 
despre  ce  înseamnă  vorbele  Mântuitorului:  «din  prisosuijnimii 
vorbeşte  gura».  Părintele  Cristescu  vorbeşte  dulce,  caid,  con¬ 
vingător  ca  şi  unul  ce  «are  putere»  din  legătura  ce  şi-a  făcut-o 
cu  Mântuitorul  (şi  păr.  Cristescu  are  şi  laturea  cealaltă  a  cre¬ 
ştinismului:  îndrăsneala  de  a  spune  adevărul  creştin  deplin  «fără 
să  se  uite  în  faţa  oamenilor»  (Marcu  12,  14). 

Şi  aşa  e  şi  scrisui  Sf.  Sale.  Cine  a  cetit  aiticoieie  lui  de 
prin  «Rev.  Teol.»  şi  alte  reviste  cunoaşte  căldura  şi  puterea 
acestui  suflet.  Acum  păr.  Cristescu  a  scos  o  broşură  cu  12  mi¬ 
nunate  meditaţii  religioase,  pe  cari  le  a  ţinut  in  toamnă  ia  cur¬ 
surile  preoţilor  din  S'biu.  Cei  ce  ie-au  auzit  aceste  meditaţii 
nu  le  vor  uita  niciodată,  iar  celor  cari  nu  le-au  auzit,  iată  li  se 
dă  acum  prilej  să  şi  le  procure  şi  să  !e  ceriască.  Cele  12  me¬ 
ditaţii  sunt  grupate  pe  lângă  12  bine  alese  şi  mult  grăitoare  ci¬ 
tate  din  evangheliile  Mântuitorului  («Zachee  coboară»,  «Şi  n’am 
prins  nimic»,  «De  aţi  fi  din  lume»,  «Iar  Varava  era  tâlhar»,  «Au 
nu  era  inima  noastră  arzând»,  «Ce  dormiţi?»,  «Ce  voeşti  să-ţi 
fac?,  Doamne  să  văd»,  «Dar  cei  9  unde  sunt?»,  «Nimic  să  nu 
luaţi  pe  cale»,  «Ce  plângi,  pe  cine  cauţi?»,  «Eu  sunt  buciumul, 
voi  mlâdiţele»).  Minunate  sunt  aceste  meditaţii  şi  minunată  este 
limba  şi  expunerea  în  care  sunt  redate.  Cetindu-le,  nu  odată 
ai  impresia  că  ceteşti  o  poezie,  un  poem  religios,  atât  e  de 
frumos  fondul  şi  forma  lor.  In  unele  —  ca  în  «Şi  n’am  prins 
nimic»  —  e  pusă  toată  problema  păstoririi  de  suflete  şi  toată 
deslegerea  ej.  Cei  ce  se  plâng  că  n’au  succese  pastorale,  să 
cetiască  această  meditaţie.  Meditaţiile  pot  fi  folosite  şi  ca  idei 
pentru  predici. 

Din  acest  prilej  ţin  să  amintesc  câ  păr.  Cristescu  a  mai 
scos  incâ  4  cărţi  tot  aşa  de  frumoase  şi  folositoare:  Capernaume, 
Capernaume!,  Fapte  şt  orientări  creştine,  Imperativul  creştin, 
Cultul  creştin.  Toate  cărţile  păr.  Cristescu  sunt  cărţi  «cu  pu¬ 
tere»  pentrucă  sunt  gândite  şi  scrise  la  picioarele  Crucii.  Sunt 
izvorâte  din  prisosul  unei  inimi  ce  arde  pentru  Domnul  şi  care 
ne  va  mai  da  încă  multe  lucruri  frumoase.  Toţi  preoţii  să  ce- 
tiască  aceste  cărţi  ca  să  înţeleagă  ce  înseamnă  misiunea  internă: 
o  inimă  ce  arde  pentru  Domnul.  Numai  o  astfel  de  inimă  poate 
face  misionarism  şi  operă  de  evanghelizare  şi  de  spiritualizare 
a  sufletelor, 

Preoţimea  stă  azi  la  o  răspântie.  Din  un  trecut  prea  for¬ 
malist,  administrativ  (şi  prea  numai  naţionalist  aici  in  Ardeal) 
trebue  să  treacă  mai  mult  spre  Mântuitorul,  spre  misiunea  in- 
.  ternă,  spre  evanghelizare.  Părintele  Cristescu  şi  alţii  Împreună 
cu  el  au  trecut  această  răspântie  şi  cheamă  şi  pe  alţii  să  ie  ur¬ 
meze.  Cărţile  de  mai  sus  încă  sunt  o  chemare  şi  sunt  un  ajutor 
preoţilor  să  treacă  răspântia.  Pr.  I.  Trifa. 

* 

Căile  de  urmat  pentru  răspândirea  tnvăţăturei  cre¬ 
ştine  în  popor.  Referat  cetit  in  Congresul  Asociaţiei  din  Oc- 
tomvrie  1923,  de  Pr.  Qr.  f.  Cristescu,  preşedintele  societăţii 
preoţeşti  «Renaşterea»  din  Craiova.  Bucureşti,  pag.  22,  preţul 
Lei  5- — . 

La  congresul  «Asociaţiei  generale  a  clerului»,  ţinut  în  1923 
la  Bucureşti,  păr.  Cristescu  avea  să  prezinte  un  referat.  Şi  l-a 
prezentat  atât  de  surprinzător  ca  gândire  şi  neaşteptat  ca  formă, 
încât  un  mirean,  care  ascultase,  a  oferit  îndată  o  mie  de  lei 
pentru  tipărire  şi  răspândire,  şi  alţii  au  făcut  la  fel  de  s’a  strâns 
o  sumă  însemnată  de  bani. 

S’a  tipărit  şi  ni  s’a  trimis  acum  şi  nouă.  Folosim  prilejul 
să  atragem  atenţiunea  Onor.  preoţind  asupra  broşurei  care  cu¬ 
prinde  orientări  preţioase  pentru  îndrumarea  activităţii  noastre 
pastorale. 

in  partea  primă  referatul  este  o  analiză  a  stărilor  generale 
in  care  ne  zbatem,  ţara  întreagă,  ca  şi  tagma  preoţească  în  spe¬ 
cial.  Nu  e  o  critică  a  unor  stări  re/e,  ci  o  diagnoză  a  boalei 
de  care  suferim,  după  care  se  prescriu  posibilităţile  de  îndrep¬ 
tare,  care  culminează  în  datoria  noastră  de  «a  ne  gândi  serios 
la  increştinarea  sufletului  neamului  nostru,  adică  la  trezirea  şi 
formarea  conştiinţei  lui  religioase,  pentru  a  chezesui  vrednicia 
lui  omenească  în  cadrul  vieţii  obşteşti  şi  biruinţele  lui  prin  nă¬ 
dejdea  desăvârşirii». 

Apoi  se  ocupă  de  preot  ca  putere  de  Increştinare.  Ii  cere 
să  fie  un  cititor  şi  un  trăitor  de  fiecare  zi  al  cuvântului  lui 
Dumnezeu.  Pentru  aceasta  să  fie  pregătit  din  seminar,  unde 
*trebue  să  domnească  o  atmosferă  de  reculegere,  de  aşteptare 

şi  de  revizuire  a  conştiinţelor,  ca  şi  în  ziua  Cincizecimei,  în 
casa  unde  privegheau  ucenicii.  Şi  tot  aşa  la  facultate,  în  aceeaş 
atmosferă  de  entusiasm  şi  spiritualitate  trebue  să  fie  împărtăşite 
îndrumările  misionare  şi  de  păstorire,  punându-se  la  temelie 
reînvierea  studiului  clasicităţii  creştine,  prin  sporirea  literaturii 
bisericeşti. 

Ca  mijloace  de  propagandă  se  cere:  Biblia,  în  ediţii  pentru 
felurite  necesităţi,  literatură  religioase,  icoane,  cruciuliţe,...  ca 
să  se  împartă  in  legătură  cu  momente  religioase  din  viaţa  cre¬ 
ştinului. 

In  partea  a  doua,  referentul  a  înfăţişat  plastic  şi  cuceritor 
felul  de  lucrare  a  Societăţii  «Renaşterea»  a  clerului  din  eparhia 
Râmnicului-Noul-Severm.  Mai  tinâră  decât  «Asociaţia  A.  Ş.  a  cle¬ 
rului  nostru,  această  Societate  a  pornit  la  luptă  şi  a  câştigat  iz¬ 
bânzi,  cari  pot  fi  pentru  noi  o  mustrare  şi  un  îndemn.  In  or¬ 
ganizaţia  ei  se  aseamănă  cu  Asociaţia  noastră,  având  împărţiri 
pe  judeţe  adică  protopopii  ca  şi  la  noi,  şi  pe  «centre  parohiale», 
cărora  noi  le  zicem  cercuri  religioase.  Felul  de  funcţionare  al 
acestor  organisme  ar  putea  da  impuls  spre  complectarea  for¬ 
melor,  în  cari  să  se  îndeplinească  lucrarea  de  păstorire  şi  la  noi. 

Vom  avea  prilejul  să  mai  revenim  asupra  acestei  chestiuni 
în  legătură  cu  o  reprivire  asupra  activităţii  de  5  ani  a  Asocia¬ 
ţiei  noastre  Deocamdată  recomandăm  cu  stăruinţă  atenţiunii 
fraţilor  preoţi,  broşura  părintelui  profesor  Dr.  Or.  Cristescu, 
pentru  a-şi  lua  orientări  noui  şi  îndemnuri  bune  în  activitatea 
pastorală  pe  care  trebue  să  o  îndeplinească.  Pr.  P.  T.  M. 

* 

Biserîca  Română  şî  noua  ei  organizare.  Am  analizat 
in  numărul  trecut  al  Revistei  noastre  cartea  cu  acest  titlu  a  dlui 
loan  Oh.  Savin  Am  privit-o  atunci  numai  sub  aspectul  intere¬ 
sului  ce  compoartă  problema  actuală  a  organizării  unitare  a 
Bisericii.  Concepţia  noastră  în  materie  de  organizare,  înteme¬ 
iată  pe  principiile  de  autonomie  şi  constituţionalism,  nu  putea 
îngădui  afirmarea  superiorităţii  organizaţiei  Bisericii  din  vechiul 
regat,  fală  de  organzaţia  noastră,  mult  mai  avansată.  Suntem 
aplicaţi  să  facem  concesii,  de  dragul  unei  organizaţii  cât  mai 
unitare  pentru  întreaga  Biserică,  pentruca  prin  ea  să  fie  aju¬ 
tată  Biserica  din  toate  provinciile  la  ridicarea  în  prestigiului 
şi  progres. 

Ne-am  ocupat  de  data  trecută  numai  cu  asemănarea  Bi¬ 
sericii  din  Regat  cu  cea  din  Provincii.  Şi  vom  mai  reveni  asupra 
celor  ce  se  cuprind  în  capitolul  Bisericii  din  Vechiul  Regat, 
fiind  vorba  aici  de  legiuirile  privitoare  la  cler  şi  parohii.  Şi  nu 
vom  lăsa  fără  observaţii  nici  chestiunea  salarizării  clerului  şi 
nici  activitatea  culturală  şi  socială  a  Bisericii. 

Acum,  dupăce  am  primit  cartea  şi  la  redacţie,  ne  vom 
ocupa  de  ea  mai  în  amănunte.  De  astădatâ  vom  avea  în  ve¬ 
dere  insă  numai  capitolul  despre  «Instrucţia  clerului». 

Remarcăm  cu  vie  plăcere  dragostea  caldă  şi  interesul  viu 
al  autorului  pentru  această  problemă,  care,  incontestabil  este 
cheia  de  deslegare  a  întregului  complex  de  chestiuni  biseri¬ 
ceşti.  Cum  e  preotul  aşa  e  B  serica  1 

Nu  putem  zăbovi  la  partea  istorică,  prin  care  a  trecut  această 
instrucţie  în  vechiul  Regat,  pentrucă  spaţiul  îngust  abia  ne  în- 
gădue  preocuparea  de  situaţia  actuală.  Şi  poate  am  îi  ispitiţi  din 
nou  să  vedem  un  amestec  al  statului  într’o  problemă  de  do¬ 
meniul  intern  al  Bisericii,  când  trebue  să  facem  constatarea  că 
statul  singur  a  organizat  şi  administrat  şcoalele  teologice,  dând 
chiriarhilor  îndreptăţirea  platonică  de  a  face  inspecţii,  fără  po¬ 
sibilitatea  de  a  interveni  şi  direcţiona  pregătirea  clerului,  după 
nevoile  bisericeşti  Statul  creştea  pe  preoţi  şi  îi  trimetea  să  co¬ 
laboreze  cu  ierarhia.  Aşa  este  explicabil  lipsa  «duhului  biseri¬ 
cesc?  în  seminani  şi  la  facultatea  teologică. 

Pentru  a  realiza  o  îndreptare  în  viitor,  aprobăm  cu  tot 
sufletul  părerile  autorului,  privitoare  la  facultăţile  de  teologie, 
cari  trebue  rămână  in  strânsă  legătură  cu  universităţile, 
pentru  a  se  putea  menţine  şi  intensifica  «corespondenţa  de 
cursuri  între  facultăţi».  Este  aceasta  singurul  mijloc  de  a  pune 
pe  teologi  în  legătură  cu  cultura  umana  în  toată  complexitatea 
şi  actualitea  ei  şi  de  a  pregăti  cu  adevărat  ştienţific,  fâcându-se 
legătura  teologiei  cu  celelalte  ştiinţe.  Iar  de  altă  parte  numai 
aşa  se  vor  familiariza  studenţii  celorlalte  facultăţi  cu  elementul 
creştin,  ca  factor  de  înălţare  şi  de  întărire  culturală.  Consimţim 
din  plin  şi  cu  orientările  privitoare  ia  îndrumarea  activităţii  şi 
a  scopului  pe  care  trebue  sâ-1  urmărească  facultăţile  teologice 
in  cadrele  universităţilor.  Este  o  necesitate  arzătoare  de  a  se 
înfiinţa  şi  facultatea  de  teologie  şi  pe  lângă  acele  universităţi  unde 
lipseşte,  pentrucă  numai  aşa  e  servită  complect  cultura  nea¬ 
mului  când  grija  pentru  ea  este  în  desăvârşită  armonie  cu  ce¬ 
rinţele  sufletului  românesc,  care  în  esenţa  lui  e  religios. 

Nu  putem  însă  consimţi  cu  părerea  privitoare  la  seminarii, 
după  tipul  din  vechiul  Regat.  Aceste  seminarii  mai  pot  fiinţa  în 
chip  transitoriu,  dar  ele  trebue  să  dispară  repede,  în  forma  lor 
de  institute  cari  pregătesc  pe  viitorii  preoţi.  Cultura,;  teolo¬ 
gică  pe  care  şi  o  poate  însuşi  elevul  în  7—8  ani,  de  şcoală 
secundară  (seminar  liceu)  şi  vârsta  prea  fragedă  ia  absolvire,  nu 
mai  corespund  necesităţilor  actuale. 

Dacă  facultăţile  trebue  să  rămână  în  domeniul  ştienţific, 
cu  chiemarea  de  a  pregăti  elemente  pentru  statul  major  în  Bi¬ 
serică  şi  de  a  realiza  operă  teologică  constructivă  şi  de  apă¬ 
rare  a  ortodoxiei;  pregătirea  preoţimii  pentru  viaţa  practică, 
pentru  misiunea  pastorală,  trebue  să  se  facă  in  academii.  Ace¬ 
stea  se  vor  înfiinţa  in  centrul  fiecărui  eparhii,  sub  ochii  ierar¬ 
hului-  Şi  îşi  vor  recruta  studenţii  din  absolvenţii  şcoalelor  se¬ 
cundare.  Niciodată  nu  ne  am  da  plainici  pentru  a  renunţa  la 
academii  spre  a  ne  întoarce  la  tipul  seminarului  din  vechiul 

Regat,  fie  şi  cu  8  clase.  Şi  nu  e  nici  decum  un  motiv  puţinii 
studenţi  ia  academiile  din  Ardeal  in  anii  de  după  râsboi.  Era 
firesc  să  nu  râvnească  la  preoţie  tinerii  cari  puteau  fi  aplicaţi 
cu  8  clase  in  serviciul  statului  cu  o  leafă  de  începător  de  3  ori 
mai  mare  ca  a  preotului  cu  mulţi  ani  de  serviciu.  Dar  iată  s'au 
cam  umplut  locurile  in  slujbele  de  stat  şi  în  toamna  anului 
trecut  a  fost  o  afluenţă  surprinzătoare  la  Sibiu,  la  Cluj,  Ia  Oradea 
ca  şi  la  Arad  şi  Caransebeş  deşi  aceste  din  urmă  continuă  cu 
calitatea  lor  de  institute  teologice. 

Lucrul,  de  necesitatea  căruia  am  vrea  să  convingem  pe  dl 
Savin  este  acela  de  a  interveni  cu  aceeaş  însufleţire  şi  căldură 
acolo,  unde  se  cade  ca  in  oraşele  de  reşedinţă  episcopale  cel 
puţin,  liceele  să  i-a  caracterul  seminariilor  cu  8  clase,  dându-se 
elevilor  deosebită  educaţie  în  spirit  religios,  printr'un  personal 
anume  pregătit  şi  aplicat  cu  asentimentul  chirtarh ului  şi  In  inter¬ 
nate  bine  organizate  în  acest  scop. 

Iar  al  doilea  lucru,  care  trebue  să  câştige  fiinţă  reală  este 
acela,  ca  şcoalele  de  pregătire  a  clerului,  facultăţile  încă,  dar 
mai  ales  academiile,  institutele  teologice  şi  seminariile  —  până 
vor  mai  trăi  în  felul  lor  de  azi  —  să  treacă  sub  oblăduirea  Bi¬ 
sericii.  Cu  aceasta  nu  înţelegem  «dreptul  de  numire  a  directo¬ 
rilor  şi  personalului  dîn  partea  chiriarhului»,  ci  întreaga  orga¬ 
nizare,  cu  programe  şi  personal  să  stea  sub  conducerea  auto¬ 
rităţii  bisericeşti,  ierarh  şi  consistor  (consiliu)  eparhial,  pentruca 
astfel  să  fie  asigurată  stabilitatea  celor  aplicaţi,  cari  să  nu  de¬ 
pindă  nici  de  dl  ministru  nici  numai  de  chiriarhi,  care  şi  el 
poate  fi  cuprins  de  veleităţi. 

In  acest  caz  —  şi  altul  nu  poate  fi  soluţie  norocoasă  — 
nu  mai  poate  rămânea  articolul  33  din  proiectul  de  lege  pentru 
organizarea  unitară,  a  Bisericii,  care  dă  drept  de  amestec  şi 
dispunere  miniştrilor  de  culte  şi  instrucţie  şi  la  programele 
de  studii  şi  Ia  numirea  profesorilor. 

Şi  avântul  culturei  teologice  esfe  condiţionat  de  autonomia 
bisericească!  P.  T.  M. 


CRONICĂ  BISERICEASCÂ-CULTURALĂ. 

Congresul  naţional  bisericesc  al  Mitropoliei  noastre, 
ajurnat  în  toamnă,  s’a  întrunit  din  nou  în  şedinţă  pe  zilele  de 
2—3  Martie,  sub  prezidiul  I.  P.  Sf.  Sale  Mitropolitului  nostru 
Nicolae.  Avea  să  se  pronunţe  acum  asupra  «proiectului  de 
lege  pentru  organizarea  Bisericii  ortodoxe  române»  din  întreagă 
ţara  şi  să  stabilească  textul  Statutului,  menit  să  înlocuiască 
«Statutul  organic». 

De  acord  cu  dl  ministru  a!  Cultelor,  însuşi  membru  a! 
Congresului,  s'a  găsit  formula  cea  mai  potrivită  a  mulţumi  toate 
aşteptările  şi  s’au  nivelat  toate  deosebirile,  creiate  de  evo- 

luţia  istorică,  in  bisericile  provinciilor  româneşti,  acum  unite 
între  graniţele  etnice  a  românismului,  sub  o  singură  stăpânire. 

S’au  strecurat  cinci  ani  de  aşteptare  în  nădejdea  ceasului, 
menit  să  desăvârşască  opera,  în  puterea  căreia  Biserica  nea¬ 
mului  românesc  să  ia  un  nou  avânt  în  împlinirea  misiunei  sale 
religioase  şi  culturale.  Şi  ceasul  a  sosit,  justificând  pe  deplin 
aşteptările. 

Proiectul  de  lege,  ieşit  din  colaborarea  Sf.  Sinod,  ajutat 
de  comisia  specială,  delegată  de  reprezentanţii  bisericeşti  din 
toate  provinciile  şi  a  guvernului,  reprezentat  prin  dl  ministru 
ai  Cultelor,  —  se  întemeiază  pe  principiile  fundamentale  ale 
încercatei  noastre  organizaţii  bisericeşti:  autonomia ,  recunoscută 
şi  în  Constituţia  ţării;  constituţionalismul  cu  sistemul  reprezen¬ 
tativ  şi  cu  participarea  mirenilor,  în  */«  parte,  la  conducerea 
afacerilor  bisericeşti.  Biserica  este  lăsată  să  se  organizeze  după 
dreptul  său  canonic.  Moştenirea  Slăvitului  Mitropolit  Şaguna 
trece  în  conştiinţa  neamului  românesc  de  pretutindenea. 

Astfel  instituţia  dumnezeiască  a  Bisericii  se  aşază  pe  te¬ 
melie  trainică,  scoborându-şi  rădăcinile  adânc  în  massele  largi 
ale  poporului  şi  In  celelalte  provincii  bisericeşti,  înfrăţind  su¬ 
fletele  şi  înălţându-ie  spre.  Dumnezeire. 

Ţoale  nuanţele  proiectului  de  lege,  —  arătate  şi  de  mine 
ia  alt  loc,  —  cari  isbeau  fn  autonomia  şi  constituţionalismul, 
concrescute  cu  sufletul  ardelenesc,  au  fost  netezite  şi  înlăturate, 
prin  înţelegere  frăţească.  S'au  găsit  soluţii  mijlocitoare  şi  pentru 
chestiuni,  ce  păreau  aproape  imposibil  de  armonizat. 

Controlul  statului  s’a  redus  numai  ta  cele  financiare,  asupra 
banului  pe  care  statul  îl  dă  ca  subvenţie,  ori  ca  întregire  ia 
lefurile  personalului  bisericesc. 

Determinarea  modalităţii  de  instituire  a  preoţilor  şi  pro¬ 
topopilor  la  locurile  vacante,  a  fost  dată  in  atribuţia  adunărilor 
eparhiale,  încât  la  noi  se  vor  institui  tot  pe  temeiul  alegerii, 
făcute  în  respectivete  corporaţii  bisericeşti. 

Alegerea  episcopiior,  prevăzută  de  proiect  să  se  facă  de 
Congresul  naţional  central,  a  fost  armonizată  cu  cerinţele  su¬ 
fletului  popular  dela  noi,  astfel  că  se  vor  face  în  viitor  de  adu¬ 
nările  eparhiale,  la  locul  lor  de  reşedinţă,  complectânduse  cu  un 
număr  egal  de  membri  ai  congresului  naţional-bisericesc,  traşi 
prin  sorţi. 

Congresul  nostru  mitropolitan  împreună  cu  organul  său 
executiv  va  continua  să  fiinţeze  şi  funcţioneze  cu  acelaş  mod 
de  constituire  şi  cu  aceleaşi  atribuţiuni,  până  ia  rezotvirea  afa¬ 
cerilor  comune  episcopiilor  Mitropoliei  Ardealului. 

O  înoire  faţă  de  trecut  vor  fi  şi  Ia  noi  instanţele  judecă¬ 
toreşti,  întrucât  judecata  se  ia  din  atribuţiunile  consistoriilor, 
(consiliilor)  ca  senate  bisericeşti.  Cea  dintâi  va  fi  la  protopo¬ 
piat,  a  doua  la  eparhie,  numită  Consistorul  spiritual  eparhial, 
apoi  instanţă  de  apel  va  fi  Consistorul  spiritual  mitropolitan  şi 


în  sfârşit  pentru  afacerile  apelate  dela  acestea  dm  urmă,  va 
funcţiona  un  Consistor  spiritual,  pe  lângă  Sf.  Sinod,  ca  instanţă 
de  revizuire  şi  pentru  asigurarea  unităţii  de  jurisprudenţă. 

Era  lipsă  de  o  instituţie,  care  să  adâncească  şi  să  pună  în 
mai  mare  valoare  chestiunea  disciplinei  în  biserică,  pentru  cler 
ca  şi  pentru  credincioşi,  căci  prea  s’au  slăbit  îngrădirile  şi  mo* 
ravuriie  curente  au  făcut  să  fie  tolerate  prea  multe  abateri,  cari  au 
slăbit  forţa  de  viaţă  a  bisericei  lui  Hrisios. 

A  fost  un  moment  solemn,  de  o  importanţă  epocală  clipa, 
când  1.  P.  Sf.  Sa  încunjurat  de  episcopii  suîragani  a  enunţat  în 
Congres  desăvârşirea  operei  de  organizare  unitară  a  Bisericii 
româneşti  din  întreaga  ţară.  Congresul,  într’un  elan  de  însu¬ 
fleţire,  prin  aplause  frenetice,  a  dat  consfinţire  înfăptuirii  orga¬ 
nizaţiei  Bisericii  ortodoxe  române. 

Dacă  Ardealul  n’ar  fi  justificat  până  acum  nădejdile,  cari 

însufleţeau  pe  toţi  în  largul  ţării  întregite,  în  privinţa  aportului 

politic  şi  social,  pe  care  il  va  aduce  jertfă  de  bună  mireasmă 

pe  altarul  patriei  tuturor  Romanilor,  —  avem  acum  mângâierea 

şi  mândria  legitimă  de  a  fi  adus,  pe  teren  bisericesc,  zesire 

scumpă  la  temelia  închegării  sufletului  unitar  al  neamului,  prin 

organizarea  Bisericii  sale.  Preot  M.  Seiceanu. 

* 

Examenul  de  promovare  şi  dreptul  la  protopopie. 

Congresul  nostru  naţional  bisericesc,  din  toamna  anului  trecut, 
s’a  ocupat  de  o  chestiune,  care  a  adus  legitimă  bucurie  în 
rândurile  preoţim».  E  vorba  de  introducerea  examenelor  de 
promovare. 

Sunt  atâtea  cazuri,  când  oameni  cu  pregătiri  modeste,  cu 
succese  şcolare  mai  puţin  strălucite,  s’au  validitat  surprinzător 
în  viaţă.  In  definitiv  studiul  făcut  în  particular  are  aceiaş  va¬ 
loare  reală,  ca  şi  învăţătura  dovedită  cu  certificat  şcolar,  şi  ex¬ 
perienţa  vieţii  nu  e  o  şcoala  de  mai  puţină  importanţă,  decât 
şcoala  care  dă  note.  De  aceea  socotim  binevenită  hotărârea 
congresuală,  care  dă  putinţa  oricui  să  obţină  un  certificat  de 
calificate  mai  bună,  decât  cea  pe  care  un  candidat  de  preot 
ar  fi  obţinut-o  la  vremea  absolvirii  şcoalei.  In  alte  biserici 
astfel  de  examene  din  materiile  teoretice  şi  practice  sunt  ceva 
obligatoriu  pentru  întreaga  preoţime,  la  anumite  intervale.  Şi  au 
dat  rezultate  preţioase.  Mai  întâiu  un  examen  in  perspectivă  sileşte 
pe  oricine  se  înveţe  carte.  Un  nou  examen,  dupăce  a  ieşit  în 
viaţa  practică,  îţi  impune  să  te  ţii  la  curent  cu  literatura  şi  cu  cul¬ 
tura  teologică.  Ce  mare  binefacere  ar  fi  pentru  biserica  noastră 
o  astfel  de  îndatorire  pentru  preoţimea  care  aşa  de  uşor  se 
pierde  în  vârtejul  nevoilor  vieţii  săteşti. 

Dar  deocamdată  e  un  pas  înainte  şi  această  hotărâre  a 
congresului.  Ea  este  următoarea:  «Candidaţii  de  preoţi  (şi  preoţii 
înşişi,  de  sigur)  cari  ia  examenul  de  calificaţie  preoţească 
au  obţinut  o  notă  care  îi  califică  numai  pentru  parohii  de 

d.  H-a  sunt  în  drept  ca  după  un  serviciu  în  biserică  de  cel 
puţin  5  ani,  să  se  supună  unui  nou  examen  (examen  de  pro¬ 
movare)  în  scopul  de  a-şi  câştiga  nolă  pentru  parohii  de  cl.  1. 

Asemenea  se  admite  şi  preoţilor  calificaţi  pentru  parohii 
de  cl.  111-a,  prestând  examenul  de  promovare,  să  fie  promovaţi 
Tn  cl.  Il-a  şi  după  un  interval  de  cinci  ani,  au  drept  să  se  su¬ 
pună  din  nou  la  examenul  de  promovare,  în  scopul  de  a- şi  câştiga 
-calificaţtunea  pentru  parohii  de  cl.  I. 

La  aceste  examene  se  va  lua  în  seamă  nu  numai  pregă¬ 
tirea  candidatului,  ci,  îndeosebi,  şi  activitatea,  pe  care  candi¬ 
datul  a  desfăşurat-o  în  serviciul  bisericesc  sau  şcolar,  destoi¬ 
nicia  intelectuală  şi  morală,  precum  şi  meritele  câştigate  în  cursul 
acestei  activităţi. 

Pe  temeiul  acestei  hotărâri  congresuale  Consistam!  eparhiei 
■Oradea-mare  a  şi  formulat  un  proiect  de  «regulament  pentru 
examenul  preoţesc  de  promovare»,  pe  care  păr.  Protos.  Dr.  A. 
Magier  îl  publică  în  «Legea  Românească»  şi  pe  care  şi  l-a  în¬ 
suşit  şi  eparhia  Clujului. 

In  acest  proiect  se  arată  scopul  examenului  condiţiile  prea¬ 
labile  pentru  admitere,  data  şi  materiile  din  cari  se  face  examen. 
Proiectul  prevede  în  mod  firesc,  că  nu  pot  fi  admişi  la  examen 
cei  pedepsiţi  pe  urma  unei  judecări  disciplinare  bisericeşti,  ori 
a  judecătoriilor  civile. 

Ceice  vor  să  se  supună  examenului  fac  cerere  în  scris 
cătră  Consistor,  dându-şi  autobiografia,  cu  datele  personale, 
pregătirea  şcolară,  timpul  şi  locul  slujbelor  îndeplinite  şi  activi¬ 
tatea  desfăşurată.  întrucât  Consisfoml  nu  escepţionează  persoana 
şi  activitatea  solicitatorului,  el  se  poate  prezenta  la  una  din  datele 
examenului,  în  Februarie  ori  Octomvrie,  înaintea  unei  comisii, 
instituite  pe  lângă  Consistorul  eparhial. 

Materiile  din  cari  se  face  examen  sunt:  Exegeza  sf.  Scrip¬ 
turi,  Dreptul  canonic  şi  organizaţia  bisericească,  Omiletica,  Pa¬ 
storala,  Liturgica,  Catehetica,  şi  în  sfârşit  Orientări  generale  despre 
reiigiuni.  instituţii-religioase,  literatură.  După  examenul  prestat 
cu  succes  se  eliberează  certificat  nou  de  calificaţie.  Candi¬ 
datul  nereuşit  nu  se  mai  poate  prezenta  la  examen. 

Regulamentul  va  mai  trebui  amplificat,  determinându-se 
mai  de  aproape  condiţiile  de  admitere  la  examene,  pentruca 
să  nu  se  simtă  în  drept  oricine  sâ  ceară,  şi  să  nu  poată  fi  admis 
nimeni,  după  aprecieri  subiective,  ci  numai  dacă  răspunde  unor 
cerinţe  bine  definite.  In  deosebi  să  nu  poată  fi  admis  nimeni 
în  vederea  unui  post  anume.  Ori,  cel  supus  la  examen  de  pro¬ 
movare,  să  nu  se  poată  prezenta  la  concurs  pentru  un  post 
-vacant,  dinainte  de  data  examenului.  O  restricţie  necesară  ca  să 
înfrâneze  pofte  şi  să  înlăture  slăbiciuni. 

Apoi  lipseşte  cu  totul  norma  de  procedură  pentru  comisia 
« de  examinare,  căreia  de  asemenea  trebuie  să  i  se  fixeze  criteriul 

de  judecată  tn  prealabil,  pentru  a  nu  dibui  şi  a  nu  da  prilej  ia 
bănuieli. 

Venind  şi  celelalte  eparhii,  cu  părerile  lor,  de  indată  ce 
va  intra  in  putere  de  drept  hotărârea  congresuală,  se  va  putea 
alcătui  un  regulament  unitar,  cât  mai  bine  studiat,  pentru  a 
pune  bine  în  funcţie  ideea  de  bază,  cu  cât  mai  mult  succes 
pentru  progresul  cultural  al  clerului  şi  pentru  o  justă  apreciare 
a  muncii  pozitive,  săvârşite  de  preoţime. 

Concluzul  congresuai  mai  are  insă  un  aliniat,  în  legătură, 
cu  instituirea  examenelor  de  promovare,  «candidaţii  astfel  pro¬ 
movaţi  (prin  examen  ulterior)  în  cl.  I.  sunt,  in  ce  priveşte  dreptul 
de  candidare  la  funcţia  de  protopresbiter,  in  totul  asimilaţi  can¬ 
didaţilor  clasificaţi  deia  început  pentru  parohii  de  cl.  l-a». 

îndreptăţirea  la  protopopiat  nu  este  normată  în  Statutul 
Organic.  Atât  se  spune:  «să  fie  bărbat  apt  şi  bine  meritat  pe 
terenul  bisericesc  şi  şcolar».  Mai  târziu  congresele  din  1886  şi 
1888  au  statorit  minimul  de  calificaţie  a  candidatului  la  proto- 
popie  astfel:  examen  de  maturitate  —  bacalaureat;  examen  de 
calificaţie  pentru  parohii  de  cl.  l-a  şi  5  ani  de  serviciu  bise¬ 
ricesc  sau  şcolar. 

Această  coatificaţie  minimală,  rămâne  in  vigoare  incon¬ 
testabil  şi  pentru  viitor.  Noua  formulă  de  calificare,  prin  exa¬ 
men  de  promovare  nu  înlătură  dela  bază  bacalaureatul,  care 
rămâne,  ca  o  condiţie  fundamentală.  Prilejul  ce  se  dă  acum  e 
numai  pentru  îndreptarea  calificaţi  ei  teologice  care  dă  drept 
la  asimilare  in  ce  priveşte  dreptul  la  protopopie,  numai  întrucât 
candidatul  are  deja  la  bază  bacalaureatul. 

* 

Unificarea  limbei  In  cărţile  bisericeşti.  Academia  Ro¬ 
mână,  in  conştiinţa  dreptului  şi  datoriei  sale,  a  făcut  demersuri 
pentru  îngrijirea  limbei  bisericeşti  în  tipărirea  cărţilor,  ce  vor 
veni.  A  făcut  o  adresă  către  ministerul  cultelor,  în  care  solicită 
instituirea  unei  comisii,  alcătuită  din  delegaţi  ai  Bisericii  ro¬ 
mâneşti  şi  ai  Academiei,  pentru  a  stabili  textele  din  cărţile 
bisericeşti. 

După  o  reprivire  istorică  asupra  fazelor  şi  influinţelor,. 
cărora  a  fost  expusă  limba  bisericească  în  trecut,  Academia 
propune : 

«In  opera  aşa  de  însemnată  a  unificării  culturale  a  nea¬ 
mului,  ca  urmare  firească  a  marii  Uniri  politice,  este  necesar 
să  se  organizeze  fără  întârziere  şi  unificarea  şi  uniformizarea 
limbii  dm  cărţile  bisericeşti,  începând  cu  Sf.  Liturgie  şi  cu  ce¬ 
lelalte  cărţi  de  ritual  şi  de  servicii  religioase:  Octoih,  Molitvenic, 
Triod,  Penticostar  etc.  etc. 

«Iniţiativa  şi  îndemnul  pentru  această  lucrare  propunem 
să  plece  dela  Academia  Română  şi  să  se  îndeplinească  sub 

auspiciile  ei  printrio  comisiune  compusă  din  câte  un  reprezen¬ 
tant  delegat  dela  Mitropoliile  din  Bucureşti  şi  Sibiu,  Blaj,  Cer¬ 
năuţi  şi  Arhiepiscopia  din  Chişinău,  doi  delegaţi  ai  Academiei 
şi  doi  muzicanţi  bisericeşti,  cu  misiunea  de  a  controla  textele 
din  punctul  de  vedere  al  ritmului  muzical  pentru  cântare. 

«Textele  aprobate  de  această  comisiune  să  devină  proprie¬ 
tatea  autorităţilor  bisericeşti:  Mitropolii  şi  Episcopii,  cari  să  le 
poată  publica  In  modul  care  il  vor  găsi  mai  potrivit,  după  tre¬ 
buinţele  clerului  şi  ale  poporului  credincios,  dispunând  ca  tipă¬ 
rirea  să  fie  numai  corecta  reproducere  a  textelor  aprobate  fără 
nici  un  fel  de  abatere  dela  ele». 

Este  cu  atât  mai  binevenită  această  iniţiativă,  cu  cât  Bi¬ 
serica  română  stă  tocmai  în  pragul  unei  mari  îndatoriri:  de  a 
tipări  din  nou  Biblia. 

Ne  simţim  foarte  stingheriţi  in  munca  noastră  preoţească, 
că  nu  avem  şi  nu  putem  pune  in  mâna  credincioşilor  nostrii 
Sfta  Scriptură  şi  Testamentul  vechiu,  —  ediţia  Sf.  Sinod  fiind 
epuizată. 

In  privinţa  limbei  biblice  cea  mai  superioară  traducere  a 
Bibliei  este  cea  a  Mitropolitului  Şaguna.  cu  litere  cirilice.  Pe 
ici  pe  colea  textul  îndreptat,  în  conformitate  cu  rezultatele  noiie 
ale  studiului  biblic,  corectarea  unor  expresiuni  ieşite  din  uz  şi 
transcrierea  cu  litere  latine,  ne-ar  da  o  ediţie  în  veşmânt  de 
limbă,  In  deplină  armonie  cu  limba  populară  şi  cu  duhul  din 
Biserică, 

Această  revizuire  a  Bibliei  lui  Şaguna  ne-ar  duce  mai  re¬ 
pede  la  ţintă,  decât  aşteutarea  unor  traduceri  noue,  de  către 
oameni  învăţaţi,  cărora  le  poate  lipsi  un  anumit  dar.  p.  T.  M. 

* 

Regimul  general  al  cultelor  este  reglementat  prin  urmă¬ 
toarea  decizie  a  ministerului  cultelor: 

Sunt  cu  desăvârşire  oprite  următoarele  asociaţiuni  cu  ca¬ 
racter  religios  (secte  religioase):  l.  Nazarinenii  (pocăiţii).  ,  2. 
Asociaţia  internaţională  a  studenţilor,  In  Biblie  (miteniştii).  3. 
Adventiştii  reformişti.  4.  Secerătorii.  5.  Penticostaliştii.  6.  Ino- 
chemiştii,  întrucât  doctrinele  pe  cari  le  propagă,  sunt  de  acord 
a  adfice  atingerea  legilor  şi  instituţiunilor  statului  şi  prin  bise¬ 
ricile  lor  contravin  ordinei  publice. 

Asociaţiunile  baptiste  şi  adventis  e  de  ziua  a  şaptea  rămân 
a  se  bucura  de  drepturile  şi  libertăţile  pe  cari  Constituţia  le 
acordă  asociaţiilor  -în  genere. 

Totuşi,  spre  a  se  evita  orice  neînţelegeri  cu  autorităţile 
chemate  a  supraveghia  şi  controla  aceste  asociaţiuni,  se  vor 
avea  In  vedere  următoarele  condiţiuni 

a)  Predicatorii,  ale  căror  nume  vor  fi  aduse  la  cunoştinţa 
autorităţilor  administrative  locale,  să  fie  cetăţeni  români,  să  se 

bucure  de  plenitudinea  drepturilor  cetăţeneşti  şi  să  nu  fi  fost 
condamnaţi  prin  sentinţă  definitivă  pentru  vre-o  crimă  sau  delict; 

b)  Adunările  religioase  să  se  ţină  numai  în  casele  desti¬ 
nate  acestui  scop  şi  anunţate  ca  atare  autorităţilor  administra¬ 
tive  locale; 

c)  Serviciile  religioase,  cari  prin  natura  lor  trebue  săvârşite 
în  afară  de  casele  de  rugăciuni,  se  vor  face  cu  observarea  strictă 
a  dispoziţiilor  legilor  şi  regulamentelor  pentru  ordinea  publică, 
evitându-se  orice  acte,  ce  ar  putea  aduce  vre-o  jignire  biseri¬ 
cilor  recunoscute,  sau  ar  constitui  demonstraţiuni  împotriva 
acestora; 

d)  Prozelitismul,  turburând  pacea  şi  liniştea  cetăţenilor,  este 
cu  desăvârşire  oprit; 

t)  Congresele  asociaţiilor  amintite  se  vor  putea  ţine  numai 
cu  aprobarea  ministerului  de  interne,  după  avizul  prealabil  al 
ministerului  cultelor  şi  artelor; 

f)  In  mod  provizor,  până  va  înceta  propaganda  împotriva 
introducerii  calendarului  îndreptat,  predicatorii  vor  funcţiona 
numai  in  localitatea  de  domiciliu. 


NOTE  ŞI  INFORMAŢII. 


O  nouă  lege  a  pensiilor  este  in  pregătire,  pentru  toţi  func¬ 
ţionarii  civili,  militari  şi  eclesiastici.  Se  prevăd  35  de  ani  de 
funcţie,  pentru  a  ieşi  la  pensie.  Limita  de  vârstă  pentru  civili 
e  57  de  ani  iar  pentru  clerici  65.  Legea  vrea  să  codifice  —  se 
vede  —  povestea  vechie:  cu  cât  e  mai  bătrân  preotul,  cu  atât 
e  mai  bun. 

Nu  cunoaştem  proiectul,  dar  ziarele  au  aprecieri  nefavo¬ 
rabile.  <(n  tot  cazul  proiectul  guvernului  nu  e  întocmit  cu  acel 
spirit  de  înaltă  prevedere  socială,  ce  trebue  să  prezideze  la  în¬ 
cadrarea  în  legi  utile  a  marilor  aşezări  de  stat»  —  scrie  «Uni¬ 
versul». 

* 

In  timpul  postului  se  stăvilesc  distracţiile,  (n  săptămâna 
de  începere  a  postului  sunt  oprite  balurile  şi  seratele  dansante. 
Vineri  seara  şi  muzicele.  Iar  de  aci  încolo,  până  la  Dumineca 
Floriilor  sunt  îngăduite  numai  seratele  dansante. 

In  cursul  săptămânii  mari  nu  se  mai  permit  nici  un  fel 
de  petreceri;  iar  joi,  Vineri  şi  Sâmbătă  —  în  zilele  Patimilor, 
vor  fi  suspendate  teatrele,  cinematografele  şi  orice  spectacole 
şi  muzicele  vor  fi  oprite. 

Dacă  această  reglementare  vine  din  lumea  laică  suntem 
mulţumiţi  şi  cu  atât,  dacă  Biserica  a  dorit  aşa,  nu  ne  satisface. 

Sufletele  cu  adevărat  creştine  se  vor  reţinea  cu  smerenie  dela  orice 
distracţii  zgomotoase,  pe  întreaga  durată  a  postului. 

* 

Dl  Dr.  Dragomir  Demetrescu,  profesor  la  facultatea  de 
teologie  din  Bucureşti,  a  dat  15,000  de  Lei  In  efecte,  ministe¬ 
rului  de  culte,  ca  din  venitele  lor  să  se  premieze  cele  mai  bune 
predici  şi  conferenţe,  ţinute  de  studenţii  teologi. 

*■ 

In  parlamentul  ungar  s’a  pus  chestiunea  examenului  me¬ 
dical  obligatoriu  Înaintea  căsătoriei.  Realizată  măsura  şi  gene¬ 
ralizată  pretutindenea,  ar  aduce  desigur  un  mare  bine  omenirii, 
a  cărei  sănătate  e  grozav  de  zdruncinată.  Când  se  va  ivi  omul,, 
care  să  pună,  cu  sorţi  de  izbândă,  şi  chestiunea  examenului  să¬ 
nătăţii  morale  şi  religioase  pentru  cei  ce  vor  să  Întemeieze  o 
familie  ? 

*■ 

Polonia,  cu  majoritatea  populaţiei  sale  catolice,  priveşte  cu 
simpatie  afirmarea  Bisericei  ortodoxe  şi  In  această  ţară.  Gu¬ 
vernul  a  Încuviinţat  Înfiinţarea  unei  facultăţi  ortodoxe,  pe  lângă 
universitatea  din  Varşovia.  De  curând  s’a  făcut  deschiderea  e> 
solemnă.  Mitropolitul  ortodox  a  mulţămit  guvernului  şi  univer¬ 
sităţii  pentru  ocrotirea  ce  dau  religiunii  ortodoxe,  atât  de  pri¬ 
gonite  în  Rusia. 

* 

In  Oradea-mare  s’a  înfiinţat  «Societatea  de  patronaj»  în 
deosebi  pentru  nenorociţii,  deţinuţi  în  închisoarea  de  acolo. 
Scopul  societăţii  este,  de  a  stăvili  şi  împiedeca  răul  criminali¬ 
tăţii,  priveghind  asupra  educaţiei  tineretului  şi  făcând  morali¬ 
zarea  deţinuţilor. 

Pentru  sprijinirea  acestor  scopuri  societatea  face  apel  la 
ajutorul  moral  şi  material  ai  tuturor  oamenilor  de  bine.  Iniţia¬ 
tiva  particulară  în  scop  de  a  pune  frâu  relelor  morale,  care 
bântue  societatea,  este  cel  mai  de  seamă  factor  de  îndreptare.. 

* 

La  începutul  Iui  Februarie  s’a  deschis  la  Manchester  con¬ 
gresul  «Mişcării  studenţeşti  creştine»,  cea  mai  vastă  organizaţie 
studenţească  mondială.  S'a  Înfiinţat  în  1892,  la  început  cu  o  di¬ 
recţie  pur  misionară.  Acum  îşi  îndreaptă  preocupările  spre  toate 
problemele  generale  dela  ordinea  zilei. 

S’au  adunat  la  congres  studenţi  şi  studente  din  40  de  ţări. 
Membrii  societăţii  sunt  mai  mulţi  de  un  sfert  de  milion,  repre¬ 
zentând  270  universităţi. 

Printre  obiectele  desbătute  in  congres  au  fost:  Oameni  fără 
ideal  şi  cum  să  ne  conducem  faţă  de  dânşii;  Adevărata  theo- 
sofie ;  Găsim  vre-o  superioritate  !n  concepţiile  necreştine  asupra 

lui  Dumnezeu?  Denegarea  lui  Hristos  în  creştinătate;  Datoria 
Bisericii  creştine  de  pretutindenea. . . . 

* 

Păstrarea  vechilor  cărţi  bisericeşti  este  o  datorie  şi  o  po¬ 
runcă  de  împlinit.  Autorităţile  noastre  bisericeşti  au  luat  dis¬ 
poziţii  de  mult  să  fie  conscrise  şi  păstrate,  ori  mai  bine,  aduse 
la  muzeele,  ce  s’au  înfiinţat,  la  fiecare  centru  ierarhic.  Mai  nou 
directorul  general  al  Bibliotecii  Universităţii  din  Cernăuţi  a 
cerut  1  P.  Sf.  Sale  Mitropolitului  de  acolo,  măsuri  pentru  sal¬ 
varea  ăstorfel  de  cărţi  de  mare  valoare  literară,  cari  îngroapă 
multe  comori  literare,  fără  să  poată  fi  puse  la  îndemâna  celor 
ce  studiază  şi  fără  să  fie  păstrate  măcar,  ca  monumente  vechi 
ale  scrisului  românesc. 

Nepriceperea,  ori  lipsa  de  bună  îngrijire  a  expus  prăpă¬ 
dului  multe  cărţi  de  valoare,  prin  vechimea  lor,  şi  de  o  deo¬ 
sebită  execuţie  artistică.  Rău,  care  trebue  să  înceteze. 


Mărunţişuri  mari. 

Un  preot  ne  trimite  L.  80  pe  a.  1924  cu  adaosul  «ca  de  acum  înainte 
să  nu-mi  mai  trimiteţi  Foaia».  Facem.  Dar  nu  putem  descrifa  nici  numele 
nici  comuna  şi  din  pacoste  nu  se  cunoaşte  nici  stampila  poştei.  Dacă  ci¬ 
neva  refuză  Revista,  nu  trebue  să-şi  facă  indescifrabil  numele,  căci,  păca¬ 
tele  noastre,  cum  ne  vom  orienta  noi. 

* 

Ni  se  cer  din  multe  părţi  colecţiile  «Revistei  Teolog  ce»  dinainte  de 
1921.  Ne  mai  având  decât  numere  resleţe,  rugăm  pe-  On.  noştri  cetitori, 
cari  s’ar  putea  dispensa  de  colecţii  întregi  să  ne  anunţe,  comunicându-ne 
preţul  de  răscumpărare.  Cine  are  exemplare  duble  ori  numere  singuratice, 
este  rugat  să  binevoiască  a  ni  le  trimite,  cum  a  făcut,  din  îndemn  propriu 
revizuindu-şi  colecţiile,  părintele  Eug.  Sudreşianu  din  Costeiu.  Ii  mulţumim 
şi-i  vom  trimite  şi  pe  viitor  gratuit  Revista,  cu  toată  strâmtorarea  ce  ne 
apasă  şi  pe  noi,  dacă  ne-a  restituit  numereie  din  acest  an,  numai  din  pri¬ 
cina  lipsei  de  mijloace  materiale,  pentru  plata  abonamentului. 

* 

Numărul  trecut  al  «Revistei»  l-am  trimis  cu  ramburs,  pentru-ca  să 
ne  încassăm  abonamentele  restante.  Mulţămim  celor  ce  au  grăbit  să-şi  facă 
datoria.  Celor  puţini,  cari  ne-au  refuzat  răscumpărarea,  le-am  sistat  tri¬ 
miterea.  Dar  nu  le  vom  putea  îngădui  să  nu-şi  plătească  abonamentul,  pe 
timpul  cât  au  primit  «Revista»,  fiind  o  datorie  morală  a  lor  plătirea  şi  nu 
e  drept  elementar  al  nostru  încassarea,  care  va  urma  pe  calea  legală. 

Mulţămim  părintelui  Iana  din  Maidan  pentru  cuvântul  de  încurajare 
scriindu-ne :  «Nrul  2  s’a  prezentat  deosebit  de  bine  redactat».  Nr.  1,  re¬ 
clamat,  i-se  trimite. 

Un  înalt  funcţionar  în  justiţia  Statului  ne  restitue  «Revista  Teologică» 

•  cu  următoarea  motivare:  «înainte  de  răsboi  am  abonat  ca  drag  şi  am  plătit, 
pnnctnal  abonamentele  atât  pentru  «Rev.  Teol.»  cât  şi  pentru  alte  reviste 
şi  ziare  ale  noastre.  De  aceea  îmi  este  foarte  penibil  să  Vă  spun  motivele 
pentru  cări  nn  pot  să  fac  şi  azi  acest  lucru,  dar  ţin  ca  totuşi  să  Vi-le  spun 
pentrucă  sunt  de  interes  general: 

«Toată- lumea  ştie  şi,  dacă  V’aţi  fi  dat  bine  seama  aţi  şti  şi  D-Voastră, 
că  noi  consilierii  ..  suntem  salarizaţi  aşa  de  nepotrivit  cu  enorma  scum¬ 
pete,  din  ce  in  ce  mai  insuportabilă,  a  traiului  din  Bucureşti,  Încât  numai 
aducând  considerabile  sacrificii  materiale  din  modestele  noastre  economizări 
de  o  întreagă  viaţă,  mai  putem  sta  la  înaltele  şi  importantele  noastre  po¬ 
sturi,  unde  toată  lumea  ne  îndeamnă  să  rămânem,  dar  nu  ne  ajută  nimenea  ! 


Asigurându-Vă  deci  că  regret  foarte  mult  că  nu  pot  să  fac  ceeace 
aşi  vrea  să  fac  cu  toată  inima:  cred  că  acceptaţi  explicaţiile  mele  şi  înţe¬ 
legeţi  situaţia  mea». 

Publicăm  această  jăluire,  deşi  ea  face  parte  dintr’o  scrisoare  parti¬ 
culară,  dar,  in  aceeaşi  vreme,  este  un  aspru  advertisment  cătră  ceice  lasă 
*  să  tângesscă  înalţi  funcţionari  ai  Statului  într'o  astfel  de  situaţie  precară. 
Noi  îi  vom  trimite  şi  pe  mai  departe  Revista  noastră  fără  plată,  căci  nu 
vrem  să  lipsim  pe  un  cetitor  de  scrisul  nostru,  numai  pentrucă  Statul  e 
aşa  de  maşter. 

Vom  reveni  însă  şi  asupra  acelora,  cari  au  primit  Revista  in  anul 
trecut,  ori  chiar  în  curs  de  2—3  ani,  şi  acum,  când  le  cerem  plata  abona¬ 
mentului,  refuză  simplu,  ori  spun  ci  nu  o  abonează,  măcar  că  fac  parte 
din  înaltele  noastre  corporaţii  bisericeşti,  în  cari  se  complac  şi  situaţia  lor 
materială  e  de  aşa,  încât  nu  pot  invoca  scuza  lipsei,  când  au  datoria  mo¬ 
rală  să  sprijinească  opera  religioasâ-culturală  a  Bisericii,  la  conducerea  că¬ 
reia  se  găsesc.  (pom.) 

Dela  Asociaţia  clerului  „Andreiu  Şaguna". 

Nr.  5—1025. 

COMUNICAT. 

In  baza  §.  6  din  „Regulamentul  pentru  organizarea  despăr- 
ţămintelor*,  în  decursul  postului  sfintelor  Paşti,  sunt  a  se  ţinea, 
adunările  ordinare  ale  desp&rtămintelor. 

Programa  adunării  e  următoarea: 

Ziua  1.  a.  m. : 

1.  Te-Deum. 

2.  Deschiderea  adunării  prin  preşedinte. 

3.  Raport  asupra  activităţii  pastorale  a  preotimii  şi  a  cer¬ 
curilor  religioase  în  1924. 

4.  Dare  de  seamă  asupra  activităţii  despărţământului  în  1924. 

5.  Constatarea  plâtirii  cotizaţiilor  pe  1924  şi  incassarea. 
celor  de  pe  1925.  —  înscrierea  de  membri  noui. 

6.  Alegerea  alor  doi  delegaţi,  pe  lângă  preşedinte,  la  con¬ 
gresul  viitor. 

7.  Iniţiative  de  organizare  pentru  promovarea  vieţii  reli¬ 
gioase  şi  culturale  in  cuprinsul  despărţământului  şi  pentru  pro¬ 
păşirea  Asociaţiei. 

8.  Chestiuni  oficiale. 

9.  Propuneri. 

După  masă  şi  a  Il-a  zi: 

Se  întocmesc  misiuni  interne  cu  mărturisirea  şi  cu¬ 
minecarea  preoţilor,  a  profesorilor  preoţi,  a  absolvenţilor  de  teo¬ 
logie  şi  a  funcţionarilor  bisericeşti. 

Pentru  meditaţia  de  pregătire  înainte  de  mărturisire  reco¬ 
mandăm  textul :  *  De  te  vei  uita  la  fărădelegi,  Doamne,  Doamne 

cine  va  suferi _ »  în  legătură  cu  interpretarea  rugăciunii: 

Doamne  şi  Stăpânul  vieţii  mele...',  iar  pentru  meditaţia  dela  cu¬ 
minecare:  „ Rămâneţi  întru  mine  şi  eu  intru  voi »  (Io.  15,  4).  Cine 
ne  va  despărţi  de  dragostea  lui  Hristos?  (Rom.  8,  35). 

P.  Cucernicii  Părinţi,  prezidenţi  ai  despărţămintelor  vor  de¬ 
signa  din  bună  vreme  referenţi  la  rapoartele  despre  activitatea 
pastorală  a  preoţimii  şi  a  cercurilor  religioase.  Asemenea  se  vor 
designa  referenţi  pentru  meditaţii. 


Biuroul  central  al  Asociaţiei. 


